Kartzela zigor eskaera igo die gazteei - Uztarria (Azpeitia)\nKartzela zigor eskaera igo die gazteei\nUrola-Kostako Hitza | Herria\n2004ko mar. 24a, 15:03\nFiskala, hiru urtetik bost urteko kartzela zigorra eskatzera pasatu da\nAkusazioaren lekukoak ez ziren agertu, eta gazteen epaiketa atzeratu egin da\nEzusteko galanta hartu zuten atzo bederatzi gazteek, haien aurkako epaiketak okerrera egin-eta gero. 2002ko inauterietan, Elegante Egunez, orduan alkate zen Jose Mari Bastidarekin izandako liskarragatik zuten epaiketa Donostiako auzitegian, atzo, 10:30ean.\nLehen, fiskalak, hiru urteko kartzela zigorra eta inhabilitazioa eskazten zituen; bost hilabeteko isuna (eguneko 12 eurokoa), lezio hutsegiteagatik; bi hilabeteko isuna (eguneko 12 eurokoa); eta Bastidari 2.196 euro eta 168,28 euroko indemnizazioa ordaintzea eskatzen zituen. Orain, zigor eskaera bost urteko kartzela eta bederatzi hilabeteko isuna (eguneko 12 eurokoa) ezartzera igo du. Zigorra areagotzeko 7/2000 lege organikoaren aldaketan oinarria duen kodigo penaleko, 551. artikuluko bigarren artikuluan oinarritu zen fiskala.\nFiskalak egindako eskaerak, epaileak onartu egin zituen, eta ondorioz bertan behera gelditu zen atzoko epaiketa. Izan ere, tamaina horretako zigorra aurrera eramateko konpetentziarik ez du Donostiako Auzitegiak, eta auzia Probintziako Auzitegira pasatuko da.\nTxarrera egin du auziak. Fiskalak eskatutako zigorra gogortu egin baita. Ezustea izan zen, Azpeititik Donostiako epaitegira hurbildu ziren 30 pertsonentzat; bederatzi auziperatuak (Iker Salegi, Eneko Ibarguren, Mikel Labaka, Oier Letamendia, Jon Arrue, Jokin Uranga, Aitor Otaegi, Xabier Zuazolazigorraga eta Josu Urbieta), hauen lekuko bezala joandakoak, gurasoak, anai-arrebak eta lagunak bildu ziren han. Ezustekoa bederatzi gazteen abokatua den Luix Barinagarrementeriarentzat ere. Hala azaldu zuen honek epaiketan bertan: "Sorpresiboa izan da zigor eskaera igotzea, ahozko epaiketa egunean bertan planteatu baitu fiskalak".\nAkusazioaren lekukorik ez\nAkusazioaren lekuko bezala, bost herritar (Jose Mari Bastida, Iñaki Etxezarreta, Alejo Uranga, Ignacio Egaña eta Mari Carmen Larrañaga) zeuden deituta, baina hauetako inor ez zen agertu atzo Donostiako epaiketara; ezta hauen abokaturik ere. Berez, hauek ez agertzeak ere epaiketa bertan behera utziko zukeen, eta atzeratu egingo zen. Baina ez zen hori atzeratzeko arrazoia izan; fiskalaren zigor gogortzea izan zen epaiketa bertan behera gelditu eta Probintzia Auzitegira pasatzeko arrazoia.\nEpaiketa, 2002ko inauterietako liskarren ondotik, Jose Mari Bastidak jarritako akusazio partikularretik abiatu zen. Baina, Bastidak 2003ko urtarrilean atzera bota zuen bere akusazioa. Eta, atzo, Donostiara azaldu izanak "auzi honekin epaitegian ez jarraitzeko borondatea", erakusten duela zihoen Barinagarrementeria gazteen abokatuak.\nHala ere, epaitegian eginbide batzuk irekita zeuden eta akusazio publikoak aurrera egin du. Hitza saiatu da haren abokatuarekin harremanetan jartzen, baina lehen kasua jarraitzen zuen abokatuaren arabera, "akusazio partikularra atzera bota zutenetik" kasua ez darama hark.\nEta bestetik, gazteetako bik Iker Salegik eta Eneko Ibargurenek haien salaketak aurrera jarraitzen ez zuela-eta aurre egiteari utzi egin zioten, "garai hartan sortu zen giroagatik".\nGazteak, orain Probintzia Auzitegira epaiketara noiz deituko gelditu dira. Lehen, bi urte luze pasatu dira eta orain, berriz, itxoin egin beharko dute. Epaiketatik irten ondoren senideak kezkatuta azaldu ziren atzo, gazteei zigor eskaera areagotu zaielako eta auzia luzatzen delako. Auziperatutako gazteek, berriz, uste dute, Azpeitiko gazteen arazoak ez "direla ez epaitegietan, ez komisarietan eta ez kartzeletan konponduko". Eta, "elkarrizketa eta parte hartzea oinarri izango dituen bideak jorratzen hasteko eskatu zuten".\nINJUSTIZIA | 2004-03-24 : 16:03\nInjustizia hau pairatzen ari direnekin SOLIDARIO izan nahi nuke. Injustizia baita, goitik behera. Bastidaren handinahikeriaren ondorioz, karnabaletako liskar haiek, bapatean hurrengo egunean kale borrokan oinarritutako radikal batzuen erasoa zen. Denok dakigu han gutxi gora behera zer gertatu zen. Zein hasi zen ez zait inporta. Baina ziur nago ostiakoak bi aldeetara banatu zirenaz. Baina gertaeren ondoren, testiguek eraso batetaz hitzegiten zuten. Noski, ez zuten usteko honaino iritsiko zenik gauza... baina gezurrak buztan motza... edo luze zeharo batzuentzat.\ngaztie | 2004-03-25 : 12:03\nMuntaia juridiko-politiko honetako protagonista nagusia Bastida dugu.Baina ez dugu ahaztu behar artzaiaren muntaia honetan beste ardi batzuk (bi zinegotzi eta bi herritar) ere parte hartzen dutela, nahiz eta orain batzuk damututa omen dauden (egin eta gero damutu).Beraz,ardi hauek ere Udalak urte hauetan gazteria eta gazte lokalaren aurka eman izan duen errepresio dinamikaren parte dira, errepresio dinamika luzearen kapitulu bateko protagonistak hain zuzen ere.Bide batez, oraingo Udalari aurrekoaren bide berberak ez erabiltzeko eskatuko nioke.Izan ere, bide horietatik ez da arazoa konponduko, nahiz eta gazteria egurtu,kartzeleratu,...beste hainbat urteetan arazoak hor jarraituko du borondaterik ez bada jartzen. Elkarrizketaren bidea da egokiena arazoari irtenbidea eman nahi bazaio, eta gazteria beti egon izan da prest elkarrizketarako.\nHerritar bat | 2004-03-25 : 18:03\nAurreko biekin ados nago. Neretzat errudun nagusia Bastida jauna da, bainan bi zinegotzi eta bi herritar horiek ere baezpada alkatearen alde egin zuten hainbat gezur onartuz, ez detena onartzen da orain epaiketara ez azaltzea, orain dela bi urte gazteak akusatu eta orain atzea bota, eta txarrena da igandero elizera joaten direla.....\nGazte bat | 2004-03-25 : 21:03\nNi ere aurrekoek esandako guztiarekin ados nago. Lotsagarria da gazte hauei egiten ari zaiena. Ez dago eskubiderik!!!\nazido | 2004-03-25 : 22:03\neztao eskubideik, gaztetxea, lortu edo hartu!!!\nBerrize gaztie | 2004-03-26 : 11:03\nLotsagarria da 9 gazteren epaiketa.Lotsagarria da gazteok beste aukerarik ezean gaztetxe zaharra okupatu eta hitzegitearen bidea erabili ordez ertzaintzaren bide errepresiboa erabiltzea gu handik bidaltzeko.Lotsagarria da antzerki bateko kartelak pegatzeagatik bi gazteri 300 euroko isuna jartzea.Lotsagarria da gazteoi dagokigun arazo batean Udalak ez nahi izatea gazteekin hitzegitea.Lotsagarria da gazteei Gazte Lokalaren proposamen bat eskatu eta irakurri ere ez egitea.Lotsagarria da edozein ekimen antolatzeko beti oztopoak jartzea.Lotsagarria da orainarteko Udalak orokorrean gazteen inguruan egin duen guztia eta espero dut oraingo Udalak, arazoaren larritasuna ikusita ,beste jarrera batzuk hartzea.\nepaile epaitua | 2004-06-14 : 00:06\nkartzelea mafiosuak biali behar dira eta ez haien eskubideak aldarrikatzen dituzten gaztiak. Norbait kartzelan sartzekotan goraldeea begiratu ordun bai pakesantua.


DESKARGATU INTEL WIMAX LINK 5150 KONTROLATZAILEAK - GIDARI - 2019\nIntel WiMax Link 5150 kontrolatzaileak nola instalatu\nAudio fitxategi bat ordenagailu batean edo audio grabatzean editatzea ez da zaila. Bere soluzioa are errazagoa eta erosoagoa bihurtzen da programa egokia aukeratzerakoan. AudioMASTER horietako bat da.\nPrograma honek uneko audio fitxategi formatu gehienak onartzen ditu, musika editatzeko, tonuak sortzeko eta soinua grabatzeko aukera ematen du. Bere bolumen txikiarekin, AudioMASTER funtzionaltasun aberatsa eta funtzio polita ugari ditu, ondoren azalduko ditugu.\nEzagutzea gomendatzen dugu: Musika editatzeko softwarea\nKonbinatu eta moztu audio fitxategiak\nPrograma honetan audio fitxategiak moztu ditzakezu, horretarako, besterik gabe, hautatu saguarekin nahi duzun zatia eta / edo zehaztu zatiaren hasiera eta amaiera ordua. Horrez gain, hautapen gisa gorde ditzakezu eta horren aurretik eta ondorengo pistaren atalak. Funtzio hau erabiliz, musika-konposizio gogokoena tonu erraz bat sor dezakezu telefonoa deitzeko konfiguratzeko.\nAudioMASTER erabilgarri eta alderantzizko funtzioa - audio fitxategien batasuna. Programaren ezaugarriek audio-pistak kopuru mugagabea pista bakarrean konbinatzeko aukera ematen dute. Bide batez, sortutako proiektuaren aldaketak edozein fasetan egin daitezke.\nAudio editatzeko efektuak\nAudio editore honen arsenioak efektu ugari ditu audiodofonoetan soinuaren kalitatea hobetzeko. Azpimarratu behar da efektu bakoitza bere ezarpen menu propioa duela eta bertan nahi dituzun parametroak modu independentean egokitu ditzakezu. Gainera, beti aldaketak aurreikus ditzakezu.\nAgerikoa da, gainera, AudioMASTERen efektu horiek, eta horregatik ezinezkoa da imajinatzea edozein programa hau: berdinketa, reverb, panoramika (kanal aldaketak), pegar (tonu aldakorra), oihartzuna eta askoz gehiago.\nAudio fitxategi sinpleen edizioa ez baduzu nahikoa, erabili soinu giroak. Aldagai editagarriak gehi daitezkeen atzeko planoko soinuak dira. AudioMASTERen arsenalean hainbeste soinu daude, eta oso anitzak dira. Hegaztiak kantatzen, kanpai deiak, itsasoko surfaren soinua, eskolako patioaren zarata eta askoz gehiago daude. Horrez gain, soinu giro mugagabeak editatu daitezkeen pista gehitzeko aukera ere aipatu behar da.\nErabiltzaile batek bere ordenagailuko edo kanpoko unitate batetik disko gogorrean gehitutako audio fitxategiak prozesatzeaz gain, audio propioa AudioMASTER-en ere sor dezakezu, zehatzago, mikrofono baten bidez grabatzeko. Hau musika-tresna baten ahotsa edo soinua izan daiteke, grabazioa egin eta berehala entzun eta editatu ahal izateko.\nGainera, programak aurrez definitutako multzo bakarra dauka, eta horrekin berehala ahotsak aldatu eta hobetu ditzakezu, mikrofonoan grabatuta. Hala ere, audio grabaketa programa honen aukerak ez dira Adobe Auditionen jatorrizkoak eta profesionalak, jatorriz zeregin konplexuagoak burutzeko helburuarekin.\nEsportatu audio CDetatik\nAudioMASTERen bonus ederra audioaren editoreetan bezala, CDen audioa ateratzeko gaitasuna da. Sartu CDa ordenagailuaren unitatean, abiarazi programa eta hautatu CD-ripping aukera (Esportatu audio CDetatik) eta, ondoren, itxaron prozesua amaitu arte.\nIntegratutako erreproduzitzailea erabiliz, beti disko batetik esportatutako musika entzun dezakezu programa leihoa utzi gabe.\nAudioarekin lan egiteari buruzko programa nahitaez audio bera banatzen den formatu ezagunenak onartzen ditu. AudioMASTER-ek libreki lan egiten du WAV, WMA, MP3, M4A, FLAC, OGG eta beste hainbat formatu, erabiltzaile gehienentzat nahikoa.\nEsportatu (gorde) audio fitxategiak\nAurretik aipatu da audio fitxategien formatuek zein formatu onartzen duten. Egia esan, formatu berdinetan AudioMASTER-rekin landu zenuen pista esportatu dezakezu (ordenagailu baten abesti arrunta, musika konposizioa, mikrofono baten bidez grabatutako CD edo audio batetik kopiatuta).\nAukeratutako kalitatea aurrez dezakezu, baina, jakina, jatorrizko pistaren kalitatearen araberakoa izaten da.\nAtera audioaren bideo fitxategiak\nPrograma hau audio formatu gehienak onartzen duenaz gain, bideotik audio pista ateratzeko ere erabil daiteke, besterik gabe kargatu editorearen leihoan. Pista osoa eta bere zatiak erauzi ditzakezu, ebakitzean bezalaxe. Horrez gain, aparteko zatiak ateratzeko, hasierako eta amaierako ordua zehaztu dezakezu.\nOnartutako bideo formatuak bertatik atera dezakezu audio pista: AVI, MPEG, MOV, FLV, 3GP, SWF.\n1. Intuitiboa erabiltzaile interfaze grafikoa ere Russified.\n2. Erabiltzeko erraza eta sinplea.\n3. Audio eta bideo formatu ezagunenak onartzen ditu (!).\n4. Funtzio osagarrien presentzia (CDtik esportatzea, bideoa ateratzeko audio).\n1. Programa ez da doakoa, baina ebaluazio bertsioa 10 egunekoa da.\n2. Demo bertsioan hainbat funtzio ez daude erabilgarri.\n3. Ez du ALAC (APE) formatuak eta bideoak MKV formatuan onartzen, baina orain ere oso ezagunak dira.\nAudioMASTER audio editatzeko programa ona da, zeregin zailak ez diren erabiltzaileei interesatzen zaizkion erabiltzaileei. Programa bera disko gutxi hartzen du eta ez du sistema bere lanarekin kargatzen, eta interfaze sinple eta intuitiboari esker, guztiek erabil dezakete.\nDeskargatu AudioMASTER proba\nBideoak musika ateratzeko softwarea OcenAudio GoldWave Wavepad Sound Editor\nAudioMASTER etxeko garapenerako taldeko audio fitxategi formatuak editatzeko programa anitzeko programa da.\nKategoria: Windows-eko Audio-editoreak\nGaratzailea: AMS Soft\nKostua: $ 10\nTamaina: 61 MB


Samuel Barber - Wikipedia, entziklopedia askea.\nWest Chester (Pennsylvania), 1910eko martxoaren 9a\nNew York, 1981eko urtarrilaren 23a (70 urte)\nmusikagilea, musikologoa eta musikaria\nCapricorn Concerto (en)\nMedea's Dance of Vengeance (en)\nThe School for Scandal (en)\nThird Essay (en)\nSamuel Osborne Barber II (West Chester, Pennsylvania, 1910eko martxoaren 9a - New York, 1981eko urtarrilaren 23a) orkestra, opera, abesbatza eta piano musikaren konpositorea izan zen. Stravinskiren eragin handia izan zuen. Barberrek sokentzako sortutako adagioa da haren lan ezagunena, eta musika klasiko garaikideko maisulantzat jotzen da. Birritan irabazi zuen musikaren Pulitzer Saria: Vanessa operarengatik eta Piano eta orkestrarentzako kontzertuarengatik. Knoxville: Summer of 1915 soprano eta orkestrarentzako lana James Ageeren prosarekin sortu zuen.\nBarberren gainerako obren artean, aipatzekoak dira: Sinfonien mugimendua (1937), Orkestrarako soinuak (1938 eta 1942), Biolin-kontzertua (1940) eta Gau-hegaldia (1944).\nWikimedia Commonsen badira fitxategi gehiago, gai hau dutenak: Samuel Barber


'Gure artien euskaraz!' kanpaina jarriko dute martxan bihar Aramaion - Aramaio - Goiena.eus\n'Gure artien euskaraz!' kanpaina jarriko dute martxan bihar Aramaion\nEneko Azurmendi 2017-10-19 09:47\nAste honetan prestaketa lanean aritu dira jarraipen batzordeko kideak. Kanpainan herriko ordezkaritza zabala izan nahi da: Txirritolako bazkideak, herriko tabernari eta merkatariak, herriko kultur eta kirol taldeak, eta horretaz gain ohartarazi dute gonbidatuta dagola euskararen erabilera bultzatzeko konpromisoa hartzeko prest dagoen beste edozein ere.\nAzken urteetan sortu den Euskararen Jarraipen Batzordean erabaki zen euskararen erabilera sustatzeko kanpaina bat egin beharra zegoela. Hori dela eta, Txirritola euskara elkarteak eta Udalak lan hau hartu dute beraien gain eta bihar, egubakoitza, aurkeztuko dute talde argazki baten bitartez, 19:00etan plazan.\nHonako testu honekin eman dute kanpainaren berri:\nEuskerie ez da galduko euskeraz ez dakixienak ez dauelako itxen, baine bai dakigunok ez doguleko itxen…\nGu euskaldunek gare ta euskeraz badakigu ta euskerie gure egunerokotasunien ibiltzeko konpromezue hartzen/berresten dou!\nBat itxen badozu gure kanpainiaz jarri logue zure perfilien, zabaldu,…! Danon ardurie da euskerien ekosistemie bizirik ta sano mantentzie!\nKanpaina aurkezpen argazkixe: urriak 20, 19:00tan plazan. Animau!\nKanpainarekin bat egiteko modu desberdinak daude, gainera. Besteak beste, whatsapetik ere zabaldu da aipatutako mezua eta bat eginez gero, irudi hau profileko irudi moduan erabiltzera gonbidatu dituzte herritarrak kanpainaren sustatzaileek.


Irekia Eusko Jaurlaritza - Gobierno Vasco :: Osasuna sustatu, adikzioak prebenitu eta eskaintza murriztea, Euskadiko Adikzioen Inguruko Lege berriaren ardatz nagusiak\nOsasuna sustatu, adikzioak prebenitu eta…\nOsasuna sustatu, adikzioak prebenitu eta eskaintza murriztea, Euskadiko Adikzioen Inguruko Lege berriaren ardatz nagusiak\n\nOsasuna sustatu, adikzioak prebenitu eta eskaintza murriztea, Euskadiko Adikzioen Inguruko Lege berriaren ardatz nagusiak Iturria: Irekia\n\n\n\nEusko Jaurlaritzaren Osasun Publiko eta Adikzioetako zuzendariak Osasun eta Kontsumo Batzordearen aurrean gaur eskeinitako agerraldiak abian jartzen du Legebiltzarrean eratu beharreko ponentzia sortzeko prozesua\nOsasun Publiko eta Adikzioetako zuzendari Miren Dorronsororen agerraldiak eman dio hasiera Osasun Sailak bultzatu eta igazko abenduan Eusko Jaularitzak onartutako Adikzioen inguruko Lege-proiektuaren gainean Legebiltzarrean eratu beharreko ponentzia sortzeko prozesuari.\nMiren Dorronsorok berak azaldu duenez, osasuna sustatu, adikzioak prebenitu eta eskaintza murriztea dira egitasmo honen ardatz nagusiak. Helburua, berriz, pertsonen osasuna babestea da, eta bereziki adingabeena eta giza talde ahulenena. Hori guztia, araudia gaurkotuz, beti ere, errealitate sozial eta kontsumo jokabide berrietara egokitzeko asmotan.\nDorronsororen esanetan, Legeak ikuspegi berri batetik behatzen dio arazoari, aurrapauso handia emanez. Izan ere, «duela gutxira arte drogak beren ondorioekin (ordena publikoa, osasun arreta eta gizarte-zerbitzuak) loturiko ikuspegietatik eta arloetatik jorratu baitira; eta lege berriak, ordea, osasun publikoko gaitzat jotzen ditu, eta ondorioak ez ezik, kausak ere hartzen ditu kontuan, zeharkako eta dimentsio anitzeko ikuspegi batetik, eraginpeko edo loturiko arlo guztietatik (komunitatea, familia, hezkuntza, osasuna, gizartea, lana, justizia...), ikuspegi globalizatzaile, oso eta planifikatua baliatuta».\nLegeak 97 artikulu ditu, honela banatuta: zazpi titulu, bi xedapen gehigarri, xedapen iragankor bat, xedapen indargabetzaile bat eta hiru azken xedapen; azken horien artean, nabarmentzekoak dira araudi-garapenari eta indarrean sartzeari buruzkoak. Horien bitartez, honako esparru hauek arautuko dira:\nOSASUNA SUSTATZEA ETA ADIKZIOAK PREBENITZEA\n- Lehen aldiz hartuko da aintzat espezifikoki osasuna sustatzeari dagokion arloa. Adikzioen prebentzioari helduko zaio, batetik, eskaintzaren murrizketatik bereiziz, eta, bestetik, hainbat arlotan egituratuz: bereziki familia-, hezkuntza- eta komunitate-arloan, lan-arloarena ere sendotuz.\n- Lehen aldiz debekatuko da adingabeek alkohola kontsumitzea.\n- Kalean alkoholdun edariak saltzea edo ematea galerazita dago. Baita berehalako kontsumora zuzendurikoak ez diren merkataritzako salguneetan saltzea ere, 22:00ak eta 7:00ak bitartean. 16 urtetik beherakoak alkohola zerbitzatzen duten leku publiko itxietan sartzea edota egotea bezala, salbu gurasoekin edo beste arduradunekin balira.\n- Publikoaren eskura dauden lekuetan, oro har, edo erabilera kolektiboko lekuetan erretzea debekatzeari buruzko erreferentzia erantsi da, leku horien titulartasuna publikoa ala pribatua izan, hala, debekua elkarte gastronomikoetara ere zabaltzen dela argituz.\n- Debekatu egingo da kirol-instalazioetan erretzea, itxitako, erdi-itxitako eta aire zabaleko eranskinetan barne.\n- Araudia betearazteari begira, zigarro elektronikoak erabat parekatuko dira tabakoarekin.\n- Legean aintzat hartzen diren lehen aldia da, eta hain zuzen, beren izaeragatik, kontzientziazio-eta sentsibilizazio-neurrietan zentratu da haiei heltzeko modua, hala, jokoaren eta teknologia digitalen eta haien aplikazio berrien –batez ere bideojokoak– erabilera arduratsua sustatzeko.\nOSASUN LAGUNTZA ETA SOZIOSANITARIOA\n- Nabarmendu egiten da administrazioen arteko koordinazioaren eta erakunde pribatuekiko lankidetzaren beharra. Berria da, bestalde, arreta soziosanitarioa gehitzea.\n- Adikzioak dituzten pertsonen arretarekin eta gizarteratzearekin loturiko jardun-arloak eta -irizpideak azpimarratzen dira, betiere gizarte-zerbitzuen euskal sistemaren barruan.\nEZAGUTZAREN GARAPENA ETA KUDEAKETA\n- Droga Mendekotasunen inguruko Euskal Behatokiaren rol nagusia.\n- Gai horrekin loturiko programa publikoak eskuduntza duen erakundeak ebaluatzearen beharra.\n- Arlo horretan lan garrantzitsua egin duten pertsonei, fisiko zein juridiko, sariak eta ohorezko aipamenak emateko aukera.\nERAKUNDE MAILAKO ANTOLAKETA\n- Inplikatutako administrazio guztien konpetentziak aintzat hartzen dira.\n- Osasun Planarekiko lotura.\n- Eusko Jaurlaritzaren Sail Arteko Batzordea desagertuko da eta Adikzioei buruzko Erakunde Arteko Koordinazio Batzordea sortuko da, Eusko Jaurlaritzaren, foru-aldundien eta udalen parte-hartzearekin.\n- Droga Mendekotasunen Aholku Kontseilua birformulatuko da eta Adikzioei buruzko Euskal Kontseilu izena jarriko zaio; horrez gain, ateak irekiko zaizkio inplikaturiko erakunde berrien parte-hartzeari eta ordezkaritza parekidea ezarriko da enpresa- eta sindikatu-elkarteen artean.\n- Administrazio arau-hausteak ekartzen dituzten jokabideen sailkapen zehatza egingo da.\n- Zehapenen katalogoa bat dator arau-hausteen erregimenaren betearazpenarekin, eta harekiko proportzionala da. Zehapenen zenbatekoak arau-haustearen egiazko larritasunaren arabera egokituko dira (600 eurora arteko isunak arau-hauste arinengatik; 10.000 eurora artekoak larriengatik, eta 600.000 eurorainokoak oso larriengatik), legea behar bezala betearazteko asmoz. Adingabeei jarritako isunen ordez komunitatearen mesederako lanak edo jarduerak egin ahalko dira, edo arau-haustea egin duen pertsonak adikzioekin loturiko prestakuntza/informazio ikastaro bat egin ahalko du.\nADIKZIOEN INGURUKO LEGE BERRIAREN DNA\nAdikzioei hainbat diziplinetatik helduko zaie eta osotasunean jorratuko dira.\nOsasun Publikoarekin loturiko ikuspegia. Hau da: Osasunerako Hezkuntza sustapen- eta prebentzio-ereduaren oinarri eta funtsezko estrategia gisa.\nNazioarteko erreferentzia zorrotzenetan eta berrienetan oinarrituta dago. Gaiarekin loturiko Europako eta beste autonomia-erkidego batzuetako legedia kontsultatu dugu. Horretaz gain, adituekin eta Eusko Jaurlaritzarekin lan egiten duten erakundeekin hitz egin dugu (Eguia-Careaga Fundazioaren Dokumentazio eta Ikerketa Zentroa –SIIS–, Drogamendetasunen Deusto Institutua eta Kriminologiaren Euskal Institutua –IVAC-KREI–).\nGizartearen parte-hartze zabala entzunaldiko eta informazio publikoko tramitean.\nLegea euskaraz eta gaztelaniaz idatzi da, aldi berean; hau da, idazketa-prozesua elebiduna izan da hasiera-hasieratik.\nPortaerazko adikzioak bildu dira, lehen aldiz.\nGiza talde ahulenak aintzat hartu dira espezifikoki, eta arreta berezia eskaini zaie, batez ere adingabeei, baita gizarte-bazterkeriako egoeran daudenei ere.\nAintzat hartu da genero-ikuspegia, ikuspegi orokor eta horizontal gisa, ekitatea izanik bai bitartekoa, bai xedea.\nLege-proiektuaren testu osoa: http://www.osakidetza.euskadi.net/r85-ckdrog05/eu/contenidos/informacion/anteproyecto_ley_adicciones/eu_2238/index.shtml\nAdikzioen_Lege_Proiektua.pdf 300 KB (application/pdf)


Herrialde bateko inportazioa beste herrialde batetik gertatzen den ondasun eta zerbitzuen sarrera bat da. Nazioarteko merkataritzaren bi osagaietako bat da, esportazioekin batera. Adibidez, Euskal Herriko hiritar batek Thailandiatik arroza ekartzen duenean, Euskal Herrian arroz-inportazio bat egin duela esaten da. Thailandian, berriz, Euskal Herrira arroz-esportazio bat egin dutela esango dute. Inportazioek eragin nabarmena dute herrialde bateko ekonomiaren gainean:


Etxeko langileen lehen hitzarmen kolektiboa osatzeko proposamena egin dugu, Familia Etxeko Zerbitzuaren sektorearen lan-baldintzak arautzeko | LAB SINDIKATUA\nZerbitzu Publikoak Zerbitzu Soziokomunitarioa Etxeko langileen lehen hitzarmen kolektiboa osatzeko proposamena egin dugu, Familia Etxeko Zerbitzuaren...\nEtxeko langileen lehen hitzarmen kolektiboa osatzeko proposamena egin dugu, Familia Etxeko Zerbitzuaren sektorearen lan-baldintzak arautzeko\nLABek bizitza bere jardueraren erdigunean kokatzea erabaki zuen bere 9. Biltzar Nagusian, gatazka nagusia bizitza eta kapitalaren artekoa dela azpimarratuz. Honek zaintza lanen balioa aitortu eta defendatzea dakar berarekin. Langile klasearen subjektuaren berrosaketaren bidean, sindikatuak tresna izan behar du etxeko langileentzat. Hala, sindikatuak gai honen inguruan egindako ibilbidearen eta ematera goazen urratsaren berri eman du gaur, Garbiñe Aranburu idazkari nagusi, Oskar de los Bueis Soziokomunitarioko arduraduna eta Idazkaritza Feministako kide Arantxa Vazquezen eskutik.\nLAB egunero ari da bizitzaren esparru guztietara zabaldu den prekarietatea gelditzen, bizitza bera eta bere iraunkortasuna erdigunean jarriko duen bestelako eredu ekonomikoaren alde. Bizitzaren sustengarritasuna erdigunean jartzeaz hitz egiten dugunean, lan guztien aitortzaz ari gara, bereziki zaintza lanetaz eta baita lan erreproduktiboari, produktiboa beste haintzat hartzea eta azken honi ematen zaion besteko balio sozial berdina ematea.\nPremiazkoa da zaintza ereduaren inguruko eztabaida sozial eta politikoa zabaltzea, honako kontuen inguruan: zer ulertzen dugun zaintza moduan, nork egin behar dituen zaintza lanok eta zein baldintzetan, nola finantzatuko diren, etab. Baina badira eztabaida honen zain egon ezin diren langileak, eta hemen aipa ditzakegu etxeko langileak. Euren prekarietate egoera, askotan erdi-esklabutzakoa dena, onartezina da maila sozial, politiko zein sindikalean.\nSindikatuak, langile guztientzako bizitza duina bermatzeko egiten dugu borrokan. LABen bokazioa langile-klase osoaren zerbitzurako tresna izatea da, baita etxeko langileena ere. Azken hilabeteotan hainbat harreman egin dugu etxeko langileen elkarteekin eta langile kolektibo honen prekarietate eta babesgabetasun egoera baieztatu eta konpartitzera eramaten gaitu eta honek, euren lan-baldintzak arautzearen aldeko borrokara ekartzen gaitu.\nLABek bere ekarpena egin nahi du borroka honetan, sindikatu baliagarria izan nahi du langileen kolektibo honentzat. Helburu horren alde lanean ari gara buru belarri eta txosten juridiko bat egin dugu dauden aukera ezberdinak aztertzeko.\nGure proposamena da Familia Etxeko Zerbitzuaren sektorearen lan-baldintzak arautuko dituen lehen Hitzarmen Kolektiboa osatzea.\nEtxeko langileen kolektiboa erregimen berezi baten barruan dago eta ez dauka ordezkaritza sindikalik, baina LABek ordezkaritza handiena duen sindikatu moduan zilegitasuna du langile hauentzako hitzarmen kolektiboaren negoziazio prozesua zabaltzeko.\nNegoziazio mahai hau EAEn ordezkaritza handiena duten lau sindikatuek osatua egon daiteke. Patronalari dagokionez eta arrazoi berdinarengatik, CONFEBASK da ezaugarri hauetako hitzarmen bat negoziatzeko zilegitasuna duena.\nEtxeko langileen elkarteek negoziazio batzordean parte har dezakete aholkulari moduan. Horrela, bermatu egiten da entitate hauek, langile hauen eskarian ondoren ezagutzen dituztenak, negoziazioan presente egotea.\nFamilia-Etxeko Zerbitzuaren Sektoreko lan-baldintzak arautuko dituen mahai negoziatzailerako dei egitea LABena da. Baina gure ideia da proposamen hau beste sindikatuekin batera lantzea. Eta baita etxeko langileen elkarteekin ere, aldarrikapen taula bat adosteko eta prozesu honen parte aktiboa izan daitezen.\nLehen mailako arazo politikoa da emakumeek jasaten duten diskriminazio eta esplotazioa. Eta instituzioek, zerbait egin behar dute honen aurrean, horregatik exijiten diogu Jaurlaritzari hitzarmen honen negoziazioa susta dezan.\nMomentuz, EAEn egingo dugun ekimena da, Nafarroan ez baitugu ordezkaritza handiena duen sindikatuaren maila.


Saint-Cirq-Souillaguet - Wikipedia, entziklopedia askea.\nGérard MOTTIN (2014-2020)\n44° 42′ 28″ N, 1° 27′ 31″ E / 44.7078°N,1.4586°E / 44.7078; 1.4586Koordenatuak: 44° 42′ 28″ N, 1° 27′ 31″ E / 44.7078°N,1.4586°E / 44.7078; 1.4586\nGourdon, Saint-Chamarand, Saint-Clair, Soucirac eta Le Vigan\nSaint-Cirq-Souillaguet (frantsesez eta ofizialki: Saint-Cirq-Souillaguet) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 143 biztanle zituen.\n2007an Saint-Cirq-Souillaguet udalerrian erroldatutako biztanleak 143 ziren. Familiak 62 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 23 seme-alabarik gabeko familiak ziren, 15 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 104 etxebizitza zeuden, 71 familiaren etxebizitza nagusia ziren, 18 bigarren erresidentzia ziren eta 16 hutsik zeuden. 100 etxeak ziren eta 4 apartamentuak ziren. 71 etxebizitza nagusietatik 56 bere jabearen bizilekua ziren eta 14 alokairuan okupaturik zeuden; 2 etxek bi gela zituzten, 18 etxek hiru zituzten, 21 etxek lau zituzten eta 29 etxek bost zituzten. 47 etxek euren parking plaza propioa zuten azpian. 32 etxetan ibilgailu bat zegoen eta 31 etxetan bat baino gehiago zituzten.\nSaint-Cirq-Souillaguet udalerriko biztanleria-piramidea 2009an .\n2007an lan egiteko adina zuten pertsonak 91 ziren, horien artean 60 aktiboak ziren eta 31 inaktiboak ziren. 60 pertsona aktiboetatik 53 lanean zeuden (34 gizon eta 19 emakume) eta 7 langabezian zeuden (2 gizon eta 5 emakume). 31 pertsona inaktiboetatik 16 erretiraturik zeuden, 6 ikasten zeuden eta 9 "bestelako inaktibo" gisa sailkaturik zeuden.\n2009an Saint-Cirq-Souillaguet udalerrian 70 unitate fiskal zeuden, 147 pertsonek osaturik. Pertsona bakoitzeko diru-sarrera fiskalaren mediana urteko 15.353,5 euro zen.\n2000. urtean Saint-Cirq-Souillaguet udalerrian 16 nekazaritza-ustiategi zeuden, 205 hektarea erabiltzen.\nSaint-Chamarand (3,2 km)\nSoucirac (3,6 km)\nLe Vigan (4,0 km)\nSaint-Projet (4,9 km)\nGinouillac (6,7 km)\nVaillac (6,7 km)\nSaint-Germain-du-Bel-Air (6,9 km)\nBeaumat (7,2 km)\nSéniergues (7,2 km)\nConcorès (7,5 km)\nReilhaguet (7,9 km)\nBNF: 15260999t (data)\nOrriaren azken aldaketa: 17 iraila 2020, 17:11.


Giza eskubideen (GE) inguruko jarduera informatibora, sentsibilizatzailera eta dibulgatzailera gonbidatzen zaituztegu. GE neuroteknologien (Adimen Artifiziala, etab.) garapenaren eta erabileraren ondorioz sortzen ari diren Giza Eskubide berriak dira.\nGiza eskubideen tailerra\n2022-03-21 09:45 – 12:00 Gasteizko Calle Francia zirkuluan Presencial\nGizkien arteko harremanak. Gizartean bizitzeko hurkoarekiko enpatia\nMintegia: gizonak eta emakumeak zainketak lantzen\nOsaginez-Crecer en salud elkarteak, Eskubidez elkartearekin elkarlanean, zaintzari buruzko tailer bat eta bi mintegi antolatu ditu, gizonak eta emakumeak zainketak lantzen izenburuarekin.Gizonen eta emakumeen online mintegiak, zaintzak lantzen dituenak, elementu kontzeptualak eta integrazio sortzaile interesgarria eskainiko ditu genero-rolen eta zainketen eraikuntzari dagokionez.\n3 orduko 2 mintegi bakoitzak\nDatak: azaroak 22 eta 29, astelehena, 18: 00etatik 21: 00etara\nIzen-emateak (dohainik eta gaztelaniaz)\nGizonak eta emakumeak zaintzak lantzen parte hartzeko tailerra. Familian hazten lagunduz, zaintzarekin lotutako eguneroko familia-egoerei buruz hausnartzeko gune interesgarria eta beharrezkoa da. Roletako gatazkei, mugei, autoritatea erabiltzeari, hazten laguntzeari eta autonomia garatzeari buruzko tresnak eskainiko dira.\n8 orduko tailer 1\nDatak: azaroak 18, osteguna 23, osteguna 25 eta asteartea 30, 18: 00etatik 20: 00etara\nGizonak eta emakumeak zainketak lantzen parte hartzeko tailerra. Familiaren eremuan hazten lagunduz\nOsaginez-Crecer en salud elkarteak, Eskubidez elkartearekin elkarlanean, zaintzari buruzko tailer bat eta bi mintegi antolatu ditu, gizonak eta emakumeak zainketak lantzen izenburuarekin. Gizonen eta emakumeen online mintegiak, zaintzak lantzen dituenak, elementu kontzeptualak eta integrazio sortzaile interesgarria eskainiko ditu genero-rolen eta zainketen eraikuntzari dagokionez.\nAfaloste laborategi gastronomiko-sozial bat da. Bertan, belaunaldien arteko talde bat txoko edo elkarte gastronomiko baten inguruan biltzen da, eta elkarrekin bazkaltzen eta hitz egiten dute gure herrialdean hamarkadetan izandako motibazio politikoko indarkeriaren inguruan dituzten esperientzia pertsonalei buruz.\n- Azaroak 30, Rte Zelai Txiki Jatetxea (Donostia). Itxaron-zerrendan\nizena eman dezakezu edo etorkizuneko Afalosteetarako zure izena eman.\nGatazken kudeaketa. Indarkeriaren aurkako alternatiba eraginkorra harremanetan\nEsperientziaren unibertsitatea. Sexu-orientazioagatiko eta genero-identitateagatiko gorroto-diskurtsoak eta -delituak (ESIG): giza eskubideen urraketa.\nGorroto-delituek, besteak beste, arraza, jatorri, etnia, erlijio, sexu- eta genero-orientazio arrazoiengatik pertsonen intolerantzia eta arbuioa adierazten dute, eta eraso zuzena da Giza Eskubideen, askatasunaren, aniztasunarekiko errespetuaren, pertsonen duintasunaren eta datxezkien eskubideen aurka, LGTBI kolektiboko kide izate hutsagatik. Tailer honen helburua da diskurtso eta delitu eta/edo gorroto-krimenen errealitatea hurbiltzea, bai gure lurraldean, bai maila globalean, bai sentsibilizazioa eta gaitasunak indartzea sexu-orientazioagatiko eta genero-identitateagatiko gorroto-delituei aurre egiteko salaketetan eta estrategiak sortzean.\nHezkuntzako arrisku suizidari aurrea hartzeko, antzemateko eta esku hartzeko on-line tailerra\nOnline tailerra, urriaren 14an eta 21ean, eta 4 ordu guztira.\nSuizidioaren errealitatera hurbiltzea, lotuta dagoen estigma soziala gainditzen duen ikuspegi batetik.\nAdingabeen jokabide autolitikoen aurrean arrisku- eta babes-faktoreak identifikatzea.\nIkasgelan arrisku suizida identifikatzen eta ebaluatzen ikastea.\nHezkuntzaren esparruan doluari aurre egiteko jarraibideak eta estrategiak ezagutzea.\nSexu- eta genero-aniztasunagatiko gorroto-delituak ikuspegi globaletik\nOso interesgarria: sexu- eta genero-aniztasunagatiko gorroto-delituei buruzko prestakuntza-tailerra, ikuspegi globaletik, egungo gai eta testuinguruaren arabera. Ez utzi aukera hau pasatzen LGTBI+fobiarekin gertatzen ari dena ulertzeko.\n* Edukiera dela-eta, aurrez aurreko prestakuntzarako plaza mugatuak daude (10)


Euskararen Eguna Bilbon - Uriola.eus\nEuskararen Eguna Bilbon\nuriola.eus 2017-12-04 10:39 Euskara Bilbo\nEuriari eta hotzari aurre eginez, hainbat izan ziren atzo, abenduak 3, Bilboko auzotan antolatu ziren ekimenak Euskararen Eguna ospatzeko eta euskararen aldeko konpromiso eta aurrerapausoak aldarrikatzeko.\nArgazkia: @7kaleakeuskaraz | Ikusi handiago | Argazki originala\nAlde Zaharrean, Plaza Barrian, elkartu ziren auzotarrak eguerdian Euskaraz bizi nahi dut pankarta handi batekin. Indautxun zein Errekalden kantuka ibili ziren Euskararen Eguneko partaideak kalez kale eta tabernaz taberna eztarriak berotzen. Gosetzean, bazkaritan batu ziren mahai inguruan. Bazkalostean kantuka jarraitu zuten gehinek giro ezin hobean.\nDeustun, azaroaren 23an abiatutako 11 Egun Euskaraz ekimenari amaiera eman zioten Ahobiziek eta Belarriprestek. Jolasak, poteoa, bazkaria eta kontzertuak ez ziren falta izan.\nEkitaldi ofiziala Gasteizen\nEAEko erakunde nagusietako ordezkariak Euskararen Eguneko ekitaldian Gasteizen bildu dira. Tartean Bilboko Udaleko eta Bizkaiko Foru Aldundiko kideak ere. Euskara auzolana lelotzat hartuta, adierazpen bateratuan, "euskarak lankide nahi eta behar gaitu, urtean 365 egunez" mezua zabaldu dute.\nHizkuntza ohiturak aldatzeko bide luzean, "euskararen aldeko gehiengo soziala aktibatzeko beharra" azpimarratu dute, admnistrazioen eta herri ekimenaren arteko auzolanetik beti ere: "Une aproposa da admnistrazioek eta herri ekimenak auzolanean bide berriak zabaldu, eta gehiengo soziala euskararen alde egotetik euskararen alde egitera eramateko. Euskara erabiltzera eramateko".\nEra berean, azaldu duetenez, une aproposa da, "euskararen lurralde eta eremu guztietako herri aginteen arteko lankidetza ere berrikuntzaren bidetik sendotzeko. Erabileraren mesedetan".\nIzan ere, aho batez, adostu dute euskarak elkarlan horien guztien premia duela. "Ezinbestez".\nHorregatik, konpromisoa hartu dute, "ideien konfrontazioari uko egin gabe, irtenbideak adostuz, bakoitzaren eginkizun eta erantzukizunak errespetatuz, elkarrenganako leialtasunez, eta denok norabide berean bultzatuz", auzolan "guztiz ilusiogarrian" ekitea. Besteak beste, lehen Euskaraldiaren prestaketan.


Beasaingo elkarteek itxita jarraituko dute - Noticias de Gipuzkoa\nBeasaingo elkarteek itxita jarraituko dute\nOhar bidez jakinarazi dute bederatzi elkarteek "zehazten diren arauak betetzea zaila" ikusten dutela\n– m.a. 04.06.2020 | 01:11\nAizkorri Mendizale elkartea, Jose Martin Arana kalean. Argazkia: M.A.\nbeasain – Herriko tabernetako terrazak jendez beteta ikusi ditugu nonahi, familiak eta lagun kideak trago baten bueltan elkartuz. Herriko elkarte gastronomikoen kasuan, bigarren fasean izanda, haiek erabaki behar izan dute zabaldu edo ez, eta Beasaingo bederatzi elkarteek ohar bidez jakinarazi dutenez, oraingoz behin-tzat itxita jarraituko dute.\nAitz-Zorrotz, Aizkorri, Arrano, Bareak, Beti-Bizi, Loinaz Korala, Loinaz Txirrindularitza, Murumendi eta Usurbe elkarteetako zuzendaritzak hobetsi du oraingoz behintzat ez zabaltzea.\n"Berriro irekitzeko aukera eman zaigu, eta horretarako osasun eta segurtasun neurri jakin batzuk betetzea eskatu zaigu Eusko Jaurlaritzatik eta Beasaingo Udaltzaingotik", azaltzen dute oharraren hasieran. Beasaingo bederatzi elkarte hauek baldintza horiek aztertu egin dituzte, eta ikusi dute ezin dituztela bermatu eskatzen zaizkien betebeharrak: "Hor azaltzen diren arauak betetzea zaila ikusten dugu eta inondik inola ezin dugu bermatu elkartera etor daitezken pertsonen osasuna", argudiatu dute.\nEz litzateke arazoa izango, azaldu dutenez, espazioa eta elkarren arteko distantziak mantentzea. Azken finean, elkarteak nahiko handiak dira orokorrean eta bertan izaten diren mahaiak handiak, familia eta lagun talde zabalak hartzeko modukoak. Bai, ordea, arazoa izango litzateke elkarte hauentzat osasun eta higiene neurriak betearaztea, "batik bat, garbitasunari eta desinfekzioari dagozkionak: maratilak, sukaldeko tresneria, kafe makina, aulkiak, mahaiak...", zehaztu dute.\nGauzak horrela, ezinezkoa ikusten dute gaur gaurkoz elkarteak duen "berezko funtzioa betearaztea", elkargune izatea neurri berriak errespetatuz. Fasez igaro ahala baldintzak aztertu eta erabakiak hartuko dituztela gehitu dute.\nTopic ezagutzeko gonbidapenak, erabilgarri abuztuaren 31ra arte.\nIkastetxeek ateak zabaldu dituzte bi hilabeteren ostean.\nEkainaren 15ean irekiko dira berriz Usabal eta Berazubi.


Umeen edertasun lehiaketak: izua alde guztietatik | euskaljakintza\nUmeen edertasun lehiaketak: izua alde guztietatik\nBy Mikel Aiestaran on 2012(e)ko apirilak 10 in arazoak, gizartea\nLehen gizakietatik hasita, edertasunari eman zaion garrantzia oso handia izan da, bai objektuetan eta baita pertsonetan ere. Gaur egun, edertasunarekiko dependentzia izugarri barneratua dago gizartean. Denok ederrak izan nahi dugu alor guztietan: publizitatea eta hedabideek saltzen diguten irudia ahalik eta gehien kopiatu nahi dugu. Gainera, lehiaketak ere egiten ditugu, nahiz eta batzuk ankerrak eta lekuz kanpokoak izan. Horren adibide garbiena umeen edertasun txapelketak dira. Zertara jolasarazten diegu ume hauei?\n“Beraien haurtzaroa lapurtu diete. Objektu erotiko bihurtu dituzte. Objektu sexualen antzera jokatzen erakusten zaie, besteen gustuko izateko”, ziurtatu du Emily Hancock psikiatrak. Umeek askotan nahimen hori edukitzen dute, baina probabilitate handia dago amets hori amesgaizto bihurtzeko. Hala ere, guraso asko ez dira arriskuen beldur, eta euren seme-alabak publizitatera jauzi egiteko aukera baliotsua ikusten dute.\nNahiz eta arazo kaltegarriak nabariak izan, alde dauden ahots batzuk ere badira. Hauen hitzetan, lehiaketa hauek laguntzen dute umea hezitzen eta trebatzen. Lehiakideek ezinbestekoak diren bi gauza ikasten dituztela diote: beraien buruarekiko konfiantza eta hitz egiteko gaitasuna, publikoarekiko harremana beharrezkoa den ogibideetan funtsezkoak diren ikasgaiak. Ikerketek, aldiz, frogatu dute txapelketa hauetan parte hartutako umeek, heldutasunera iritsitakoan, arazo psikologiko larriak garatzen dituztela. Miss izandako batzuek ziurtatzen dute trauma ugarirekin iritsi direla heldutasunera.\n“Askotan gurasoak saiatzen dira beraien betiko desioak seme-alaben bitartez betetzen. Beraien beharrak umeekin asetzen dituzte, konturatu gabe beraiengatik egiten dutela, eta ez umeen nahiengatik”, dio Lucia Gilbertek, psikologa eta emakumezko gaietan aditua. Hau guztia esanda, eta azpiko bideoan agertzen den bezala, gurasoek dute arazo honen konponbidearen giltza, euren alabak behartzeari utzi eta beste era bateko haurtzaro dibertigarria eta osasuntsua eskainiz. Gogorarazi nahi dut 1996an, JonBenet Ramsey, Coloradoko edertasunaren erregina txikiaren kasua: hilda agertu zen, bortxatua izan eta gero, bere guraso dirudunen luxuzko etxean. Krimenaren ustezko egileak gurasoak izan ziren, hain zuzen ere.\nArtikuluari amaiera emateko, “PequeÃ±a Miss Sunshine” filma gomendatuko nuke; izan ere, nire ustez, oso ondo erakusten baituÂ umorearen bitartez lehiaketa hauen ankerkeria.\n"edertasun lehiaketak", arazoak, gizartea, haurrak\n2 Responses to Umeen edertasun lehiaketak: izua alde guztietatik\nXabier Mendiguren Elizegi 2012(e)ko apirilak 10 at 10:08 pm #\nartikulu polita, zorionak!\nMikel Aiestaran 2012(e)ko apirilak 10 at 11:25 pm #\nPozten naiz gustatu izana eta eskerrikasko zure arretagatik.


About: Argentarioen Arkua\nArgentarioen Arkua (italieraz Arco degli Argentari, latinez Arcus Argentariorum) Erroman dagoen ate txiki bat da, San Giorgio al Velabro elizaren arkupeari erantsita dagoena. Arkitrabatutako ate forma du, eta, beraz, ez da arku bat, bere izenak dioen bezala.\nArgentarioen Arkua (italieraz Arco degli Argentari, latinez Arcus Argentariorum) Erroman dagoen ate txiki bat da, San Giorgio al Velabro elizaren arkupeari erantsita dagoena. Arkitrabatutako ate forma du, eta, beraz, ez da arku bat, bere izenak dioen bezala. Monumentua, 204an eraikia izan zen, vicum Jugarium deritzon antzinako hiribidea Foro Boarioko plazara ematen zuen tokian, Bocca della Verità deritzonaren plazaren egungo tokian. Argentarii et negotiantes boari huius lociek (hemengo bankari eta merkatari boarioak), Septimio Severo eta Karakala enperadoreei, Geta zesarrari, Septimioren emazte zen Julia Domnari eta Karakalaren emazte zen Fulvia Plautillari eginiko eskaintza pribatu bat da. Idazkunek, laster jasan zituzten Damnatio Memoriae deritzen kalteak, Plautilla (205ean erbesteratua eta 211n hildakoa) eta Getaren (212an hila) izenak ezabatuz. Lehen une batean, eskaintzak, beharbada, Gaio Fulvio Plauziano pretorioaren prefektu zenaren izena ere mantendu zuen, 205ean erori zena. Monumentuak, 6,80 metroko altuera eta 5,86ko zabalera du. Atea, bi pilastra handik eutsitako haitzurdinezko arkitrabe batetaz osatua dago, angeluetan lesena apainduak dituelarik, horietatik ekialderenekoena, VII. mendean, San Giorgio al Velabro elizan erdierantsia izan zena. Egitura, haitzurdin zurizko plakez estalia dago, basamentua trabertinozkoa den bitartean. Litekeena da arkuaren gainean, errege familiaren estatuak jarri izana. Apaindura oso aberatsa da, landare irudiekin eta espazio guztiak hartzen ditu (horror vacui), espazio figuratiboentzako askatuz. Hegoaldeko zatian, eskaintza idazkuna, trabeazioko friso eta arkitrabeari gain hartzen diena, Herkules eta jeinu bat irudikatzen dituzten bi baxuerliebez inguratua dago. Pasabide barneko panelek, sakrifizio eszenadun erliebeak dituzte, irudiak, simetrikoki kontrajarriak daudela: eskuman, Septimio Severo eta Julia Domna agertzen dira, ezabatutako irudi batek Geta irudikatu beharko lukeen bitartean, eta, ezkerrean, Karakala, jatorrian, ondoan, Plautilla eta Plauziano zituena, damnatio memoriae delakoak ezabatuak izan zirenak. Mendebaldeko zutabearen kanpoaldeko zatian, panelak, soldadu eta preso barbaroak irudikatzen ditu, aurrean, erromatar zutoihalekin apaindutako bi lesena angeluarren artean, tunika laburra duen irudi bat kontserbatzen den bitartean. Berau, erliebe nagusien gainean, garaipen edo arranodun panel txikiagoek osatzen dute, eta, bere azpian, sakrifikatutako biktimen buruaz beste egite eszenak. (eu)\nArgentarioen Arkua (italieraz Arco degli Argentari, latinez Arcus Argentariorum) Erroman dagoen ate txiki bat da, San Giorgio al Velabro elizaren arkupeari erantsita dagoena. Arkitrabatutako ate forma du, eta, beraz, ez da arku bat, bere izenak dioen bezala. (eu)\nArgentarioen Arkua (eu)


Ia 1.000lagun mugiarazi ditu aurten Sasoibidek – Sasoibide\nAlbiste hau Goienan argitaratu zen 2021-07-09an.\nInaziotar Bidearen lehen etapa eginda agurtu du ikasturtea Sasoibidek; pandemia urtea izan arren, 64 irteera egin dituzte eta 974 herritarrek hartu dute parte horietan. Antolatzaileak «oso pozik» daude, hasierako kezkak uxatuta, izan duten harrerarekin.\nIkasturte hasieran beldur zirela onartu du Margari Gorrotxategik, ekimenaren antolatzaileetako batek. «Ez genekien ze neurri egongo ziren indarrean, zer egiteko aukera izango genuen, eta partaideetako askok esan ziguten ez zutela parte hartuko, beldurragatik. Bestetik, denbora askoan ezin izan gara Arrasatetik irten eta kopuru txikietan antolatu behar izan dugu, neurriak errespetatuz. Beraz, buruhauste handiak eduki ditugu astero bi irteera antolatzeko, baina, emaitza ikusita, merezi izan du», gaineratu du.\nEsan moduan, 974 lagun mugitu dituzte ikasturte osoan –872 emakume eta 102 gizonezko–. «Iazko urteekin alderatuta, kopuru hori hazi egin da». Hasieran, eguenetan bakarrik egiten zituzten irteerak, baina iaz bigarren saio bat gehitu zuten, eguaztenetakoa, «zenbait partaidek» horretarako eskaera egin zielako. «Beraz, eguaztenetan 30 irteera egin ditugu eta eguenetan, 33. Bestalde, lilatoian ere hartu genuen parte, aurten norberak bere herrian eta oinez egiteko aukera eskaintzen zutelako; hala, 64 irteera, guztira», nabarmendu du Gorrotxategik.\nOro har, 55 urtetik gorakoei zuzendutako ekimena da, baina, gehienbat, 69 eta 74 artekoek hartzen dute parte. «Hala ere, 80 urtetik gorako hiru pertsona ditugu, eta 55 urtetik beherako bat ere etorri izan da. Izan ere, prest egonez gero, adina ez da arazoa guretzat».\nIrteerak, harremanak, kultura…\nPaseoen bitartez etxetik irten, harreman sozialak handitu eta alde fisikoa lantzea izan zen Sasoibideren helburua, 2018an sortu zutenean, eta gaur egun ere horretan dihardute. «Osakidetzako erizain bat etortzen zaigu elikadura arloko aholku batzuk ematera, TAFYDeko ikasleak ere izan ditugu lagun, arlo fisikoa lantzeko, eta Udaleko Kirol teknikariarekin ere saio bat egin dugu. Halaber, arnasketa, indarra, oreka eta erresistentzia lantzeko ariketak egin izan ditugu, baita bastoiak erabiltzen ikasteko saioak ere», dio Gorrotxategik. Horrez gain, kulturalki aberasteko ere balio die partaideei, Arrasateko historia eta kultura ere ezagutzen dutelako. «Arrasate gehiago ezagutaraztea eta Arrasateren balioak aintzat hartzea ere bada helburuetako bat. Alde horretatik, ekimen osatua da gurea, arlo asko lantzen ditugulako».\n«Denon ekimena izan behar da»\nDatorren ikasturtera begira gogotsu daude, eta «ezinbesteko» ikusten dute irteerak egiten jarraitzea. Dena den, arazo txiki bat dutela aitortu du Gorrotxategik. «Lorea eta biok gara guztia antolatzen dugunak, baina gura dugu ekimena guztiona izatea, ez gurea bakarrik. Beraz, zabaldu egin gura dugu datorren urtera begira. Ikusten dugu ekimenak oso harrera ona daukala, baina ez genuke nahi, inoiz Lorea eta ni falta bagara, bertan behera geratzerik. Bloga ere sortu dugu, irteeren isla izateko eta badakigu jakin, zenbaitetan norberaren irteerak prestatzeko erreferentziatzat hartu izan dela. Beraz, horretan ere jarraitzeko asmoa dugu. Horretarako, jende gehiagoren laguntza beharko genuke eta baita irteeren diseinuan, gidatzean eta bestelako gauzetan laguntzeko ere».\nBestalde, Udalaren babesa jasotzen jarraitzeaz gain, nolabaiteko egitura sortzea nahiko lukete. «Gipuzkoako zenbait herritan egiten den antzera, ‘paseo’ horien antolaketan beste elkarte edota erakunde batzuk parte hartzea gura dugu, hala nola, SUDC, Besaide, Arrasateko OSI, ikastetxeak eta abar. Topagune hori Udalaren ‘aterkipean’ izateak beste sendotasun bat emango lioke, egonkortasuna».\nDatorren ikasturtean, gehiago\nLaster hasiko dira ikasturte berrirako prestatzen eta antolatzen. Izan ere, dagoeneko askotariko irteerak dituzte buruan, oraindik egiteke dituztenak. «Badirudi osasun egoera hobea izango dela datorren ikasturterako, eta gustatuko litzaiguke, Arrasatez gain, inguruko herriak ere hobeto ezagutu ahal izatea: Oñati, Bergara, Aretxabaleta, Eskoriatza, Elorrio, Durango eta abar». Horrez gain, pandemiagatik eten behar izan zituzten hainbat irteera ere egin gura dituzte: Gasteizko katedrala eta inguruak eta Hondarribia, esaterako.\nGorrotxategik nabarmendu duenez, ez da izenik eman behar Sasoibidek antolatutako irteeretan parte hartzeko. «Inongo konpromiso barik parte har daiteke. Lekua eta ordua zein den zabaltzen dugu eta gura duena ager dadila. Normalean, Biteri plazan elkartu ohi gara. Bukaeran, salda bat ere hartzen dugu, elkarrizketak eta harremanak aberasteko, eta hori ere polita da».\nZertarako balio dizu zuri Sasoibidek?\nMarije Etxebarria, partaidea: «Izugarrizko aurkikuntza izan da niretzat Sasoibide»\n«2018an jakin nuen Sasoibideren berri, Goienan irakurrita, baina garai hartan lanean nengoen oraindik. Gero, 2019an erretiroa hartu nuen eta irteeretan parte hartzen hasi nintzen. Oso gustura ibiltzen naiz eta ikasturte hau apur bat arraroa izan den arren, askotariko irteerak egin ahal izan ditugu. Jende asko ezagutzeko eta harreman berriak egiteko aukera eman dit Sasoibidek eta hori oso inportantea da niretzat. Ignaziotar Bidearen etapa asko gustatu zitzaidan eta egun borobila izan zen, ikasturteari bukaera emateko. Oso giro ona daukagu taldean eta bereziki eskertzekoa da Margariren eta Lorearen lan bikaina. Izugarrizko aurkikuntza izan da niretzat Sasoibide. Inongo zalantzarik barik, parte hartzen jarraituko dut eta, ahal dudan heinean, laguntzen».\nLoli Balanzategi, partaidea: «Leku berriak eta jende berria ezagutzeko aukera ematen dit»\n«2018an, lagun batek esan zidan Sasoibide ekimenaren bitartez irteerak egiteko aukera geneukala, eta dagoeneko hiru urte dira, ia hasieratik ari bainaiz parte hartzen. Pandemia dela eta, bisita gidatuak faltan igarri ditut aurten, baina oso gustura aritu naiz. Ignaziotar Bidearen etapa bat egitea ederra izan da, ikasturtea behar bezala borobiltzeko. Leku berriak ezagutzeko aukera eskaintzeaz gain, jende berria ezagutzeko eta harremanak sendotzeko aukera ere ematen dit ekimenak. Datorren urtera begira, parte hartzen jarraitzeko asmoa daukat. Bestalde, Loreak eta Margarik hamarreko lana egiten dute eta eskerrak eman gura dizkiet egiten duten guztiagatik. Segi dezatela horrela».\nPosted in 2020 / 2021, Egindako irteerak, Sailkatu gabeaTagged Goiena, komunikabideetan\nPrev erronka: inaziotar bidea, 1. etapa


Beharrak beharra ereiten du –\nDuela egun gutxi, EITB-ko zuzendari jaunaren elkarrizketa bat entzun nuen; bihotzean min sentitu nuen. Euskal Irrati Telebistako zuzendari jauna jardunean, eta euskaraz aritzeko nahiko lan. Nire aburuz, euskarak egun ikus-entzunezkoetan duen lehentasuna neurtzeko guztiz esanguratsua.\nPoza eman zidan duela bi aste politikari bati entzun nionean euskara zela euskaldun egiten gintuena. Berehala, ordea, otu zitzaidan agian etxean bertan hasi beharko lukeela argitzen bere tesia.\nOraintsu bete berri ditu 40 urte EITBk. Ospakizuna ikusi ahal izan dugu; hari buruzko ika-mikak ere bai: etxean bertan oso entzutetsuak izan diren langile ezagun batzuk, guztiz erreferentziazkoak, sareetan kexu azaldu dira ospakizunak izan duen kutsuagatik. Nire zalantza da ospakizuna bakarrik ote den sumindura horien arrazoi. Norberak egin dezala interpretazioa.\nGogoratzen naiz, nire belaunaldikoentzat ETBko euskarazko katea zela erreferente, telebista eta kate hori sinonimo zirela. Pentsaezina egiten zitzaigun marrazki bizidunak edo telesailak erdaraz ikustea, eta egokituz gero, guztiz arrotz egiten zitzaigun. Egun, jakitun naiz gazteen artean errealitatea bestelakoa dela, baina, askotan otu izan zait ia behar duen lehentasuna ematen ari garen gaiari, hurrengo belaunaldiek nahikoa erreferente euskaldun izan ditzaten. Oker egon naiteke, baina irakurri eta ikusten dudanaren arabera, badirudi gero eta erreferentziazko film, telesail, marrazki bizidun…gutxiago ekartzen direla euskarara. Egun, ez al luke alderantziz izan behar? Egun, dugun eskaintza zabala kontuan izanik, gure kate publikoan ez al luke izan beharko lehentasuna eduki gehiago, eguneratuagoak eta kalitatezkoak eskaintzea, gazteek euskaraz kontsumi dezaten?\nEITB bere lehen pausuak egiten hasi zenean, helburuetako bat, denon kate publikoa izateaz gain, euskararen ezagutza eta erabilera hedatzea zen. Gaur egun, ez nago ziur pausuak aurrera edo atzera egiten ari den. 40 urteren ondoren, euskarazko kateari benetako lehentasuna emateko pausuak ematen hasi beharko genukeela uste dut. Esango nuke, gaztelaniazko euskal kateari baliabide eta garrantzi gehiago eskaintzen zaizkiola. Eta hori, audientziaren izenean? Agian egon litezke beste arrazoi batzuk ere. Imajinatzen al duzue egoera berdina Katalunian? Ezinezkoa, han jada bertako katea guztiz katalanez baita. Badirudi gainera, bertako kate erreferentea izaten jarraitzen duela, nahiz eta guztiz katalanez izan. Nahiz eta esan beharko nuke, edo agian horixe da benetako arazoa? Beharra bezalakorik ez omen dago ikasteko.\nAditu eta hizkuntzalariez gain, gazte asko ere badirudi kezkatzen hasiak daudela gure hizkuntzaren erabileraren egoerarekin, sortu berri den Gazte Euskaltzaleen Sarea ekimena horren adibide, eta egin berri den manifestazioa Donostian, euskalgintzaren hamaika eragilek babesturik. Ikus eta ikas dezagun beraz, beharrak asetzen has gaitezen, berandu baino lehen.\nBeharrak beharra ereiten du, eitb, eitbk 40 urte, etbk 40 urte, euskal telebista\nCoopers Hill-eko aldapan behera gazta bila lasterketa ezaguna bueltan da


Euskara plazan dela aldarrikatu dute Euskaltzaindiak eta Eusko Legebiltzarrak - Euskaltzaindia\nEuskara plazan dela aldarrikatu dute Euskaltzaindiak eta Eusko Legebiltzarrak\n"Euskara... Plazan!" izenburupean, Euskaltzaindiak eta Eusko Legebiltzarrak ekitaldia egin dute gaur, Euskararen Nazioarteko Egunean. "Baina -Bakartxo Tejeriaren esanetan- aldarrikapen hau ez dugu egun bakarrera mugatzen, euskarak 365 egun baititu urtean".\nEiTBren laguntzarekin, bi erakundeok egin duten euskararen aldeko aldarria egiteko ospakizunak bi izen nagusi izan ditu: Koldo Mitxelena eta Bernart Etxepare. Izan ere, Errenteriako hizkuntzalaria omendu dute eta Linguae Vasconum Primitiae liburua aurkeztu dute, beste sei hizkuntzatara itzulita: poloniera, hebreera, finlandiera, nederlandera, georgiera eta errusierara.\nAntton Valverderen musikaren laguntza zutela, Bakartxo Tejeria Eusko Legebiltzarreko presidenteak, Andres Urrutia euskaltzainburuak eta Xabier Kintana euskaltzain eta Etxepareren liburuaren edizioaren arduradunak hartu dute hitza.\nBestalde, "Kontrapas" poema irakurri dute liburuak bildu dituen hizkuntzetan: nederlanderaz, finlandieraz, georgieraz, errusieraz, polonieraz eta hebreeraz. Ellen Elfrink, Joseba Ossa, Gotxa Todua, Irakli Akhvlediani, Dorota Krajewska eta Rachel Fuks Feinstein izan dira ahotsa jarri dutenak. Euskaraz Ander Cornejo mutil itsuak egin du eta Braille alfabetoan argitaratuta dagoen liburuan irakurri du, aurtengo ekainean Euskaltzaindiak eta ONCEk kaleratu zutena.\nBestalde, ekitaldiaren amaieran, Andres Urrutiak eta Bakartxo Tejeriak Eusko Legebiltzarraren ikurraren irudia duen oroigarria, Nestor Basterretxeak egindakoa, eman diote Koldo Mitxelena zenaren Rafa semeari. Ondoren, irudi batzuk eta bi bideo ikusi ahal izan dira: Mikel Urretabizkaiak zuzendutako Koldo Mitxelenari buruzkoa, EITBk egina gaurko ekitaldirako, eta Imanol Epelderen Etxepare Rap proiektuaren Linguae Vasconum Primitiaeren hitzaurrearen rap abestiaren bideoa.\n"Bizi gara -esan du Andres Urrutiak- gure aurrekoek, bitarteko urriekin, ezin ulertuzko jarrerak gainditu ondoren, honaino ekarri gaituztelako. Indarberriturik gatoz etxean, eskolan, euskaltegietan euskara jaso edo ikasi dutenei esker, haiei... gazteei, idazleei, kazetariei, irakasleei, sortzaileei, langileei, herri-erakundeei, hots, guztiei zor diegu honaino etorri izana. Ahalegin kolektibo baten emaitza baita euskararen loraldia... eta guztiei ahalegin kolektibo horri segida ematera deitu nahi die Euskaltzaindiak, gaur, abenduaren 3an, Euskararen Nazioarteko Egunean".\nHainbat izen aipatu du, Koldo Mitxelenarena barne. Errenteriako hizkuntzalariaren hitz batzuk esan ditu: "Hizkuntza ez da hor goian bi hegalez airean dabilen izpiritu mehea... baizik eta hemen behean, gizatalde batean, oinak landaturik dituen zer bizi eta sendo bat: gizartean bizi da, hiztunengan; hiztunak ditu jasaile, hiztunek bizi dute". Eta ondoren bere mezua gaineratu du: "Guztion esku dago bai, Bernat Etxeparek duela hainbat mende esandako hura eguneroko bizitzan errealitate bihurtzea. Euskara dantzan, plazan eta munduan are presenteago bilakaraztea, hain zuzen".\nIdeia hori azpimarratu du Bakartxo Tejeriak ere: "Euskara gure esku da eta gu bakarrik gaitu. Mintza dezagun, idatz dezagun, erabil dezagun hitzetik hortzera, etxean eta kalean; ikasteko, jolasteko, lan egiteko, bizitzeko... Zabal dezagun euskara. Hori da gure mezua".\nAzkenean, Etxepareren hitzak rap erritmoaz entzun direla gogoratuz, honela esan du Xabier Kintanak: "Imanol Epeldek Etxeparek bere garaian egindako liburuaren sarrera gaurko musikarekin uztarturik eskaini digu. Horrek, gure hizkuntzaren iturri zaharrari dariona oraindik ur berria dela erakusten du, eta, edonola ere, ur gozoa, egarria asetzeko adinakoa".\nBakartxo Tejeriaren hitzak (PDF, 98 KB)\nAndres Urrutiaren hitzak (PDF, 40,2 KB)\nXabier Kintanaren hitzak (PDF, 39,6 KB)\nEkitaldiaren bideoa ikusteko sakatu hemen.


Tigray Etiopiako eskualdeak joateko desafioarekin erantzun dio baztertzeari | atzerria | GAUR8 - mila leiho zabalik\nTigray Etiopiako eskualdeak joateko desafioarekin erantzun dio baztertzeari\nEtiopia komunistaren aurkako borrokan lehen lerro armatuan egoteagatik boterean izan dira tigraytar politikariak Addis Abeban 1991tik. 2018an lehen ministro kargua hartu zuen Abiy Ahmedek baztertu egin ditu, prozesu demokratikoa egin gainerako etniekin eta Eritrearekin bakea sinatu ahal izateko. Haserre, Tigrayk independentziaren bidearekin mehatxatzen du.\nEtiopiako diplomazian aritu da 24 urtez Wondimu Asamnew, Ameriketako Estatu Batuetan (AEB) enbaxadore izateraino, eta mundu osoan bere herrialdea goratzen aritu izan da.\nEgun, ordea, haren hizkera guztiz aldatu da. Bere garaian hainbeste goraipatu zuen Gobernu Federala «gidari mozkorra» baino ez da bere esanetan, herrialdea «anarkiara» eramaten ari dena.\nIrudi hori gero eta hedatuago dago bere jaioterrian, Tigray eskualdean, Etiopiako iparraldean. Afrikako bigarren herrialde populatuenean –Nigeriaren atzetik– biztanleen %6 baino ez diren arren, tigraytarrak Etiopiako politikan jaun eta jabe izan dira luzaroan, 2018an Abiy Ahmed lehen ministroa, 2019ko Bakearen Nobel saria jaso zuena, boterera iritsi zen arte.\nAbiy Ahmed Etiopiaren historiako lehen lehen ministro oromoa da. Herrialdeko lehen talde etnikoa da Oromoena eta Oromiako hiriburua da Etiopiarena, Addis Abeba.\nOrdura arte eta Etiopiaren eta Eritrearen arteko gerra 1991n amaitu zenetik, Tigray Herriaren Askapenerako Fronteak (TPLF, ingelesez) agintzen zuen politikan, bera baitzen gobernu koalizioko, Etiopiako Herriaren Fronte Demokratiko Iraultzaileko (EPRDF), lehen indarra. Fronte horrek etnia desberdinen alderdiak biltzen ditu bere barnean.\nKomunisten aurka borrokan\nTigray Herriaren Askapenerako Frontea armekin borrokatu zen Derg-en Etiopiako erregimen komunistaren aurka. Junta militar hori erori zenean, egoera profitatu eta boterea bere eskuetan izan du Gobernuaren aurkako manifestazioek Abiy boterera eraman zuten arte.\nBoterearen muinetik alboratu zituzten Tigrayko politikarien haserrea asteazkenean azaleratu zen. Iparraldeko eskualdeko agintariek Tigrayko Mekele hiriburuko parlamenturako 190 eserleku aukeratzeko hauteskundeak presio guztien gainetik mantentzea erabaki zutenean.\nAddis Abebako agintariek legez kanpokotzat jo dute hauteskunde deialdia. Etiopian aurten ziren egitekoak hauteskunde orokorrak eta eskualde guztietakoak. Koronabirusaren pandemia zela eta, hasieran abuztura arte atzeratu zituzten eta orain, berriz, bertan behera utzi dituzte.\n2018ko apirilean lehen ministro kargua hartu zuen Eritrearekin bakea sinatu –horregatik eman zioten Nobel saria– eta hainbat erreforma bultzatu dituen Abiy Ahmeden onarpenaren test bezala aurreikusten ziren hauteskunde horiek.\nEtiopiako Senatuak diputatuen agintaldia –Abiyrena tartean– hauteskundeak egin arte luzatzea erabaki zuen. Hauteskunde horiek covid-19a dagoeneko mehatxua ez dela iragartzen denetik 9-12 hilabetetara egin beharko dira.\nTPLFk iraintzat jo du luzapena eta Abiy Ahmedek boterean nola edo hala jarraitu nahi duela salatu du.\nEzertarako ez dute balio izan Hauteskunde Batzordearen eta Senatuaren mehatxuek –hauteskundeak Konstituzioaren aurkakoak direla eta ez dituztela emaitzak onartuko– eta Tigrayko Gobernuak berean jarraitu du. Are gehiago, hauteskundeak bertan behera utziko balituzte, «gerra deklaraziotzat hartuko genuke», ohartarazi dute Mekeletik.\nTPLFk ez ditu begi onez ikusi Abiyren hainbat erreforma, batez ere giza eskubideen aurkako gehiegikeriekin eta talde armatuekin adiskidetzearekin lotutakoak. Frontearen hainbat agintariri gehiegikerietan eta gerra kontuetan buru belarri sartuta zeudela leporatuta, Gobernu berriak karguetatik bota ditu eta horiek «sorgin ehiza» salatu dute.\nBehin betiko haustura, azkenean, lehen ministroak 2019ko amaieran Oparotasunaren Alderdia sortu zuenean gertatu zen. Alderdi horrekin EPRDF frontea amaitutzat jo zuen. Koalizioa osatzen zuten alderdi etniko guztiek onartu zuten aldaketa, ez, ordea, tigraytarren TPLFk. Horrela, bada, Gobernu Federalaren erabakietatik kanpo geratu dira.\nEstatua balitz bezala\nHorrek hautsak harrotu ditu eta Tigrayko agintariak estatu independente bat balira bezala aritzea ekarri du, ez soilik hauteskundeak deitzeagatik.\nTigrayk, Etiopiarekin alderatuta, koronabirusaren aurkako neurri zorrotzagoak ezarri ditu eta bertara joaten den bisitari orok berrogeialdia egin behar du.\nAre gehiago, Saudi Arabiako atxilotze zentroetan dauden etiopiar etorkinak hartzeko proposamena egin dio Riadi, Addis Abebak ahaztu egin dituela salatuz.\nIndependentziarako grina hori Wondimu AEBetan enbaxadore izandakoaren bilakaeran ere atzematen da.\nUrte hasieran, erretiroa utzi eta lanera itzuli da Wondimu, baina Tigrayko bulego diplomatikoa abian jartzeko. Kanpoko gobernu, merkataritza ganbera eta kultura erakundeekin harremanak egiteko.\nDiplomazialariak onartzen duenez, egitasmo horrekin Tigrayk mundura zabaltzeko asmoa du, Abiyren prozesu demokratikotik aldentzeko. Wondimuren hitzetan, «prozesu horrek komunitateen arteko liskarrak bultzatzen dituelako, herrialdeko gainerako lekuetan anabasa nagusitzen den bitartean, gure erakundeek (Tigrayn) funtzionatzen dute» aldarrikatzen du harrotasunez. «Lasai esan dezakezu gu lasaitasunezko uharte bat garela ur nahasien erdian», adierazi digu.\nTPLF frontea ez da sekula publikoki Tigrayren sezesioaren alde agertu, baina abertzale asko jarri ditu hauteskunde zerrendan. Izan ere, beti aldarrikatu du autodeterminazio eskubidearekiko errespetua.\nBide batez, bere aukerak baliatzeko, aurpegi berriak aurkeztu ditu, orain arte TPLFrekin inolako harremanik ez zuten heziketa oneko gazte teknokratak eta enpresa gizonak zerrendatan sartuz.\n«Tigraytarren artean jarrera politikoa zeharo aldatu da. TPLF berrantolatu eta berrasmatu egin da», adierazi du Kjetil Tronvollek, Etiopiako politikan adituak.\nHori gutxi balitz, Tigrayren Independentziarako Alderdia (TIP) ere aurkeztu da –izenak dena adierazten du–, eskualdearentzat autonomia handiagoa eta bere lurraldetasuna eta kultura babestea eskatzen duten beste bi alderdiekin batera –Salsay Woyane Tigray eta Baytona–.\n«Sezesioaren ideiak gero eta oihartzun handiagoa du hautesleen artean», dio TIP alderdiko buruzagiak, Girmay Berhek. «Etiopiari berari buruz galdetzen hasi dira eta gero eta adosago daude gure analisiarekin», gaineratu du.\nAbraham Gebremedhin tigraytar abeslari famatua Etiopiaren batasunaren alde agertu da beti. Eta errua Gobernu Federalarena dela argi du. Tigraytarrak «hainbeste estutu ditu, sezesioa ezinbesteko bihurtzen ari baita», kexu da.\nOraindik ikusteko dago Tigrayko hauteskundeen desafioaren aurrean nola erantzuten duen Addis Abebako Gobernu Federalak.\nTigray iparraldean dago, Eritrearekiko mugan. Beraz, hango agintariekin ondo eramatea ezinbestekoa da Abiyk eta Eritreako presidente Isaias Afewerkik sinatu zuten bake akordioa gauzatzeko. Akordioaren xehetasunak sekretuak dira, baina jakina da Etiopiako lehen ministroak konpromisoa hartu zuela 2000. urtean bi herrialdeen artean adostutako Badmeko hiriaren banaketa onartzeko. Badme egun Tigrayn dago; beraz, hango gobernuaren adostasuna beharko litzateke. Egia da, halere, duela bi urte akordio berria adostu zutela eta gaia ez dela oraindik mugitu.\nNolanahi ere, Addis Abeba urduri dagoela begi bistakoa da. Mekelera hauteskundeen berri ematera zihoazen hamar bat kazetari atxilotu zituzten aste hasieran. Kanpoko Kazetarien Elkarteak salatu duenez, ez zieten utzi hegazkinera igotzen eta material guztia kendu zieten, sakelako eta ordenagailuak tartean. Horrez gain, aurreko astean Emankizunen Etiopiako Aginteak, dei egin zien kanpoko hainbat kazetariri, lehen ministroak aginduta, hauteskundeen berri ez emateko «Gobernu Federalak ez baititu aintzat hartzen».\nKazetarien elkarteak dei egin dio Gobernu Federalari «ez ditzan azken urteetan prentsa askatasunaren arloan egindako aurrerapausoak bertan behera utz eta atzera egin. Hauteskundeen berri emateak ez du esan nahi haiek babestea, dagokigun lana betetzea baizik», adierazi du.\nAzkenean, litekeena da Tigrayko politikariek Abiy lehen ministroak sortu zituen esperantzak suntsitzea, edo gutxienez ahultzea.\nTigraykoa ez da Etiopiako lurralde arazo bakarra: hor daude Oromia, Sidama. Wolaita... eta Eritrea?\nTigrayko auziak Etiopiak bizi duen zatiketa politiko eta etnikoa agerian uzten du. Horrek eta horren ondoriozko indarkeriak Abiy Ahmeden herrialdea demokratizatzeko asmoa ahultzen dute.\nLehen ministroa oromiarra da, baina horrek ez du esan nahi Oromiako herrialdean babes osoa duenik. Bertako abertzaleen ustez, Abiyk ez du nahikoa egin pairatzen duten marjinazio politikoa eta ekonomikoa gainditzeko.\nGiza eskubideen aldeko erakundeek Armadari errepresioaren bidea hautatzea egotzi diote, batez ere Oromiarren Askatasunerako Armada (OLA) erakunde armatuaren aurka. OLAk hilketak, atentatuak, bankuetan lapurretak eta bahiketak egiten ditu.\nJoan den ekainaren bukaeran, Hachalu Hundessa oromiar abeslari ospetsua hil zuen Gobernuaren gerra zikinak. Ondorengo protestetan 178-239 pertsona artean (iturri desberdinen arabera) hil zituen poliziak.\nGatazkan 9.000 pertsona hil dira jadanik, tartean oposizioko buruzagietako bat, Jawar Mohammed, kazetariak ahaztu gabe.\nHegoaldeko herri eta nazionalitateak izeneko eskualdea (SNNPR) osatzen duten talde etnikoek autonomia gehiago eskatzen dute. 1990etik bi estatutan eta bederatzi eskualdetan dago banatuta Etiopia. Hegoaldeko hamar taldek erregio bana eratzea eskatu dute Abiyren iritsiera aprobetxatuz eta Konstituzioak baimentzen duela kontuan hartuta. Horien artean Sidama etniakoak daude eta azaroan erreferendum bat egiteko asmoa dute.\nLarriagoa da Wolaita eskualdeko egoera. Wolaitek sidamek eskatzen duten gauza berbera nahi dute, baina Addis Abebaren erantzuna desberdina izan da.\nGutxienez 17 pertsona hil dira azken egunetan wolaiten agintari politiko bat atxilotu eta Poliziak ondorengo manifestazioen aurka egin duenean.\nGiza Eskubideen aldeko Etiopiako Batzordeak, erakunde ofiziala izanda ere, deia egin die agintari politiko guztiei, bertakoei eta Addis Abebakoei, «lidergoa erakuts dezaten eta autonomia gehiago eskatzen duten aldarrikapen horiei irtenbide egokia eta lasaia eman diezaioten».\nTigrayk hauteskundeak egin ditu aste honetan, Gobernu Federalaren debekuari muzin eginez. Eta Addis Abebatik aldentzen ari da, baita ere pandemiari emandako erantzunean\nAbiy Ahmedek tigraytar politikariak alboratu zituen giza eskubideen aurkako gehiegikerietan aritzeagatik. Gainerako etniekin adiskidetzea ere ez zuten begi onez ikusten


Berrikuntza izan da ardatza - Magale Ikastetxea colegio concertado trilingüe en Urnieta\nBerrikuntza izan da ardatza\nBerriak / By magale ikas / 2019-12-10 2020-02-17\nBerrikuntza eta inbertsioak izan dira ardatza azkeneko zuzendaritza bileran Magale Ikastetxeko 1. urtearen balorazio bileran.\nDagoeneko Magale Ikastetxeak bete du bere lehenengo urtea. Hori dela eta, Agustin Urretabizkaia Magale Proiektuko Koordinatzailea eta Martin Iztueta Zuzendaritza Taldeko kideak kurtso honen balorazioa egin digute. Azpimarratu diren gaiak berrikuntza, inbertsio berrriak eta kalitatezko hezkuntza inklusiboa izan dira.\n1. urtearen balorazioa oso positiboa da. Salesiarrak eta Presentación de Maria elkartzeko arrazoia, zonaldean eta gizartean aurkitzen ditugun erronka berriei era hoberenean erantzuteko gai izatea zen. Eta zentzu horretan oso pozik gaude.\nAurtengo kurtsoan ikasle kopurua inoiz izan dugun handienetakoa da. Familiak gure proiektuarenganako konfiantza erakusten ari zaizkigu.\nNahiz eta proiektua berria den, bi ikastetxeen sustraien gainean eraikitzen da. Betidanik izan dugun famili giroa mantentzen eta sendotzen dugu. Ikasleak eta familiak, gure artean etxean bezala sentitzea nahi dugu. Eta horretan saiatzen gara egunero. Gure ikur bereizgarri bat da.\nUrteak daramazkigu berrikuntza metodologikoaren bidean, baina azkeneko urte honetan eta egin dugun hausnarketa estrategiko berrian, berrikuntzak beste dimentsio bat hartuko du. Apustu argia egin dugu eta baliabideak jarri ditugu, berrikuntza bidean. Ikerketek esaten duten bezala, neurozientziak, e.a esperimentazioak, arlo arteko proiektuak, eginez ikasteak, ikasleak etorkizuneko gizarterako prestatzen laguntzen digu.\nMetodologia berrien eta ikasketa prozesua hobetzearen atal garrantzitsu bat baliabideen egokitzapena izango da. Zentzu horretan hurrengo urteetan gelak berritzeko asmoa dago egoera berriari egokituz, eta gela handiak eta erakargarriak, bi eraikinetan metodologia berrietara egokitzeko aldatu egingo dira.\nKalitatezko Hezkuntza eta Inklusioa:\nHelburu nagusia ikasle guztientzako kalitatezko hezkuntza ematea da. Hori lortzeko irakasleen prestakuntza ezinbestekoa izango da, bai metodologiatan eta baita ere ikasleek izan ditzaketen arazo desberdinei aurre egiteko prestatuko gaituen formazioa.


Sede Electrónica - Sede Electrónica\nTratamenduaren helburua / Finalidad del tratamiento: Langileen kudeaketa, sustapena eta hautaketa, langileen prestakuntza, nominen kudeaketa, laneko arriskuen prebentzioa eta Udaleko langileentzako gizarte ekintza. Langileen presentziaren kontrola txartelaren bidez, sarbideen kontrola, oporrak, baimenak eta lizentziak kudeatzea. Udaleko langileei, senideei eta langile ohiei ematen zaizkien gizarte laguntzak kudeatzea\nDatu motak / Tipos de datos: Identifikatzaileak Pertsonaren ezaugarriak Inguruabar sozialak Akademikoak eta profesionalak Ekonomikoak, finantzarioak eta aseguruenak Ondasunen eta zerbitzuen transakzioak Zehapen penalak Datu kategoria bereziak\nOinarri juridikoka eta zilegitasuna / Base juridica o licitud: DBEOren 6.1.c) artikulua DBEOren 6.1.b) artikulua DBEOren 9.2.b) artikulua 7/1985 Legea, apirilaren 2koa, Toki araubidearen oinarriak arautzen dituena 16/1997 Legea, azaroaren 7koa, Euskal Funtzio Publikoari buruzko Legea aldatzekoa 5/2015 Legegintzako Errege Dekretua, urriaren 30ekoa, Enplegatu Publikoaren Oinarrizko Estatutuaren Legearen Testu Bategina onesten duena.\nZein kolektibori eragiten dion / Colectivos de personas afectadas: Udaleko langileak, funtzionarioak, bitartekoak, lan kontratuko langileak eta senideak\nAtxikitze aldia / Periodo de retención: 10/15 urte inguru izatea gomendatzen da. Langileen artxibo nagusia, Udaletxean bertan, Social Antzokiaren eraikinean, udaletxean bertan, aldi baterako artxibo gisa bulegoak eta lan eremuak\nSegurtasun neurriak / Medidas de seguridad: Ezarritako segurtasun neurriak urtarrilaren 8ko 3/2010 Errege Dekretuaren (Administrazio Elektronikoaren esparruan Segurtasun Eskema Nazionala arautzen duena) II. Eranskinaren arabera (Segurtasun neurriak) aplikatutakoak dira.


FAGOR ARRASATE BLECHEXPO azokan izango da dituen aurrerapen teknologikoak erakusteko - Fagor Arrasate\nFAGOR ARRASATE BLECHEXPO azokan izango da dituen aurrerapen teknologikoak erakusteko\nBlechExpo azoka indarra hartzen ari da azken urte hauetan deformazio bidezko makina erreminta sektorean eta fabrikazio, soldadura eta piezen akaberako sektorean.\nDatorren azaroaren 5 eta 8 bitartean Sttugarten, Alemanian, BlechExpo azoka egingo da. Europa mailan garrantzitsuenetako bat da makina erreminta sektorean eta batez ere deformazio bidezko makina erreminta sektorean. Fagor Arrasate mundu mailan liderra da prentsak eta estanpazio sistemak diseinatu, fabrikatu eta hornitzen, laminazio lineak egiten, xafla metalikoak prozesatu eta ebakitzen eta pieza konplexuak egiteko sistema bereziak ekoizten. Beraz, azoka honetan sektorerako azken garapenen berri emango du, bereziki serboprentsak erakutsiko ditu, abiadura handiko prentsa lineak eta Waveline sinkronizatuak, altzairu eta aluminiorako serboblankinak, FlexCell estanpazio sistema kateatuak, ebaketa longitudinala duten lineak hortzen aldagailu automatikoarekin eta robotizatuarekin edo kuxin inteligente aktiboak dituzten prentsa hidraulikoak.\nFagor Arrasate Alemaniako automobil ekoizle nagusien eta Europako altzairu produktore garrantzitsuenen partner lehenetsia da.\n8. Halleko 8312 standean bisita gaitzazu


Euskaraz burujabe • ZUZEU\n30 urtetik goiti dira Euskal Herrian Euskaraz taldea sortu zenetik. Ordutik euskararen defentsa eta erabilera izan du haren lan ildoen muinean. Ekintza aunitz urte luze hauetan, baina ‘Izan, egin, eragin… Euskal Herrian Euskaraz’ dokumentalean gehienek aipatzen duten gisan, orain arte zuhaitzak ez ditu fruiturik eman. Loratu da, aunitz lortu da herri mugimenduak eta norbanakoek egindako lanari esker, baina gaur gaurkoz ez da Euskal Herri euskalduna erdietsi.\nHorrela ba, EHEk badaki oraindik baduela lanik, euskalgintzako gainontzeko eragileekin batera. Talde euskaltzaleak argi du burujabetzak ekarriko duela euskararen garapena. Hala ere, norbanakoak ere burujabe izan behar direla diote. “Herriaren burujabetza beharrezkoa bada ere, [norbanakoen] euskaraz bizitzeko hautua indartu behar dugu”. Horregatik, kontzientziazio hori pizteko asmoz, nazio manifestazioa deitu du EHEk otsailaren 12rako. ‘Sasi guztien gainetik, euskaldun eta burujabe’ lemapean, milaka prestona bildu nahi dituzte Donostian.\nBaina aldarrietarako egun baizik ez da izanen otsailaren 12a. Manifestazioaren ondotik, Jose Luis Alvarez Enparantzari, Txillardegiri, omenaldia eginen diote. EHEren sortzaileetarikoa, euskalgintzako “erreferente handia” dela uste du talde euskaltzaleak eta horregatik prestatu dute “merezitako” ekitaldia.\nManifestazioarekin batera manifestua ere karrikaratu du EHEk. Lelo bera duen izenburupean, euskaldunok hartu beharreko konpromisoez mintzo da agiria. “Asimilazio prozesu” baten barnean kokatzen du euskara eta haren defentsa egiteko deia egiten die herritarrei. “Sasi artean ibiltzea nekeza da, baina ez diogu euskaldun izateari uko egingo”, dio agiriak.\nBide honetan, EHEk bi eremu eta helburu banatzen ditu: euskaldun burujabeak eta Euskal Herri burujabea. Lehenbizikoak euskararen aldeko jarrera aktiboa eskatzen du: “Zazpi euskaldun + erdaldun bat = zortzi erdaldun ekuazioarekin amaitu, eta euskaraz bizi den herria nabarmentzea ekarriko duen praktika”. Bigarrena, euskarak lehentasuneko estatusa izateko beharrezkotzat du EHEk. “Ezagutu beharrekoa zein funtzio guztietarako hizkuntza izendatu behar da euskara”.\nEdozeinek eman diezaioke atxikimendua agiri honi eta jadanik bat egin dute harekin euskalgintzako hainbat eragile eta norbanakok. Auzo eta herrietan ere manifestua azaldu, zabaldu eta atxikipen bila dabil EHE.\nehe, euskalgintza, euskara\nZer duzu buruan “Euskaraz burujabe”-ri buruz\nTxantxangorria 2011-01-31 21:16\n“Euskaldun eta burujabe” ongi dago baina “EUSKARA BURUJABE”?? arren aldatu artikuluaren izenburua, izan ere nola liteke hizkuntza bat burujabe izatea per se? burujabe gizasemeak eta gizataldeak izan daitezke baina inondik inora animaliak, gauzak edo hizkuntzak!


Gipuzkoako epaitegi eta komisaldegietako garbiketan soldata arrakala %70 gainditzea lortu dugu | LAB SINDIKATUA\nZerbitzu Pribatuak Garbiketa Gipuzkoako epaitegi eta komisaldegietako garbiketan soldata arrakala %70 gainditzea lortu dugu\nGipuzkoako epaitegi eta komisaldegietako garbiketan soldata arrakala %70 gainditzea lortu dugu\nGipuzkoako epaitegi eta komisaldegietako garbiketan aurre-akordioa lortu dugu. Aurre-akordio hau LAB, ELA, ESK, CCOO eta UGT sindikatuok sinatu dugu. Hau medio, irailaren 19an hasitako greba mugagabeari amaiera ematen diogu.\nLehenik eta behin, azpimarratu nahi dugu sektoreko langileen konpromisoa, 9 hilabete luzeko greba aurrera atera eta uneoro erakutsitako tinkotasunagatik. Zoriondu eta txalotzekoa!\nNegoziaketen hasieratik azaldu izan dugu bi hitzarmen hauetan Gipuzkoako kale-garbiketarekin alderatuta langileek bizi duten soldata arrakala gainditzea zela erronka. Komisaldegietan %13koa eta epaitegietan berriz %7ko zehazki. Gaur, soldata arrakala desagertu ez, baina %70ean gainditu dugula baieztatu dezakegu.\nAurre-akordioan ondorengo puntuak adostu ditugu. Komisaldegietan, soldata igoerari dagokionez, 2018tik 2022era urtero KPIaren igoera bermatzeaz gain, soldata arrakala txikitu asmoz %9 soldata igoera izango dute langileek. Aldiz, epaitegietako garbitzaileek, komisaldegietakoek bezala KPIa bermatuta izateaz gain, 2018tik 2021era %4,5eko igoera izango dute.\nHonekin batera ultraaktibitate mugagabea, arrisku, toxiko eta nekagarritasunagatik plusa eta hitzarmenaren blindajerako artikulua adostu ditugu.\nLAB sindikatutik aurre-akordioa oso positiboki baloratzen dugu. Garbiketako sektorean oso adierazgarria da kalean burutzen den garbiketa publikoa eta lau pareten artean burutzen den garbiketaren artean dagoen aldea. Lehena erabat maskulinizatua dagoen sektorea, eta bigarrena berriz feminizatua, eta lehenarekin alderatuta gainera, soldata alde handia duena. Komisaldegi eta epaitegietako azpikontratetako garbitzaileen egoera horren adibide bat dugu, eta orain erreferentzia bat soldata arrakala gainditzeko borrokan. LAB sindikatuko kideok garrantzia handia ematen diogu aldarrikapen honi eta argi dugu lekuen leku, arrakala hau gainditzeko bideak diseinatu eta borroka egin beharko dugula. Guk hor jarriko ditugu gure indar eta konpromisoa.


Mitoak egin du munstroa | Kultura | Berria\nMitoak egin du munstroa\nSortzaile eta zientzialarien inguruan hazia izanik, Mary W. Shelleyk bere garaiko eztabaidak islatu zituen 'Frankenstein'-en. Ordutik, ia mila laneko soka ekarri du zinema, komiki eta antzerkian.\nBeldurrezko generoaren ikono agorrezina bihurtu da Mary W. Shelleyk sortutako Frankenstein. Z / EZEZAGUNA Tamaina handiagoan ikusi\n2018ko urtarrilak 6\nBadira literaturaren historian mendez mende ezabatzen ez den lorratza utzi duten gauak. Haietako bat da 1816ko uztailean Frankensteini amua jarri ziona. Gau batean hasitako jolas batetik irtengo zen beldurrezko generoaren ikono agorrezina; eleberriaren bertsio eta pantailaratze infinituaren bidetik, mito gisa iritsi dena gaurko egunera. Asteon bete dira 200 urte Mary Wollstonecraft Shelleyk Frankenstein edo Prometeo modernoa eleberria argitaratu zuenetik, 1818ko Urteberri egunean, Londresen.\nShelleyk idatzitako istorioaren atzeko istorioa ere istorio oso bat da. Indonesiako Tambora sumendiaren erupzioak ipar hemisferioa errauts lainoz estali zuen 1816an, eta udarik gabeko urtea eragin. Zeru haien azpiko Suitzan zebiltzan Mary W. Shelley eta Percy Shelley poeta —harekin ezkontzean hartuko zuen abizena lehenak—. Londrestik ihes eginda zeuden biak, lehenaren aitak bien harremana ukatzen zuelako. Haiekin zen Maryren ahizpaorde Claire Clairmont ere. Tamborak eragindako hotzetik babes bila, Lord Byron poetak bere udako etxean hartu zituen, Leman lakuaren alboan, Colignyn (Suitza). Villa Diodati deituriko etxe hartan zen John Polidori ere, Byronen mediku pertsonala eta literaturan bidea egiten hasia zena. Ez zen edozein etxe: lehenago, haren hormen artetik igaroak ziren, besteak beste, John Milton, Jean-Jacques Rousseau eta Voltaire.\nNegututako uda hartan, Polidorik eramandako liburu baten pasarteak irakurtzen igaro zuen gaua taldeak: Fantasmagoriana, mamu kondairen antologia germaniar bat. Erronka bota zuen orduan Byronek: mamuen inguruko kontakizun bana sortzea. Jolas hartatik geratu diren bi istorioak ez ziren ordurako nabarmentzen hasiak ziren bi idazleen eskutik atera —Percy eta Byron—, ezpada Shelleyrenetik eta Polidorirenetik, zeinak The Vampyre (1819) idatzi zuen.\nHandik urte batzuetara Shelleyk kontatuko zuenez, Byron eta Percy hizketan aditu zituen gau batean, Johann Conrad Dippel medikuak hilotzekin egindako esperimentuen eta Luigi Galvaniren elektrizitate proben inguruan. Gorputzaldi urduria utzi zion entzundakoak idazleari, eta amesgaizto batek esnatu zuen gauean. «Lurrean botata zegoen gizon baten fantasma izugarria ikusi nuen; eta gero, buru-argitasun boteretsuren baten bidez, bizi seinaleak manifestatzen eta mugimendu baldarrez astintzen», izango ziren haren hitzak. Orri gutxitako kontakizuna izateakoa zen hasieran, baina, handik urte eta erdira, eleberri gisara argitaratu zen.\nSinadurarik gabe atera zen eleberria 1818ko urtarrilaren 1 urrun hartan, egileak 20 urte zituela. Bostehun aleko tirada izan zen estreinakoa. 1823an argitaratu zen bigarren edizioa, antzeko tiradarekin, baina oraingoan egiletza aitortu zuen idazleak. Apenas hiru urtean, hamar antzerki moldaketa taularatu ziren. 1831n, moldatu egin zuen jatorrizko testua egileak. Ordurako hazten hasia zen mitoa: gero eta urrunago Shelleyk sortutako izakiarengandik, gero eta hurbilago iruditegi kolektiboan geratu den munstro torlojutuarengandik.\nBizitza sortzearen izua\nZientzia fikzioa, gotikoa eta erromantizismoa gurutzatu, eta bizitzaren sorrera eta suntsipenaren gaiak hartu zituen langai Shelleyk. Victor Frankenstein protagonistak, izaki beldurgarri bat sortu, eta berehala arbuiatuko du, bientzako ezbeharra eraginez. Harik eta izakiak mendekua hartu nahiko duen arte: «Onbera eta zintzoa nintzen; zorigaitzak bihurtu nau deabru». Izen propiorik ez du eleberrian, ezta munstro izendapenik ere.\nIdatzi zuen garaian, elektrizitatearen lehen erabilera praktikoak garatzen hasiak ziren. Bizia sortzeko gai izango ote zen jakiteko zegoen oraindik. Prometeo modernoa da nobelaren azpititulua. Idazleak desafio egiten dio jainkotasunari Prometeo izaki mitologikoaren bitartez, hark bizia sortzeko boterea ebatsi baitzion Jainkoari.\nKritikaren arabera, 1797an Londresen jaio zenetik izandako bizi baldintzei zor die Shelleyk narraziora eramandako auzia. Mary Wollstonecraft zuen ama, emakumeen eskubideen defendatzaile aitzindaria. Neska gazteen hezkuntzaren aldeko A Vindication of the Rights of Woman: with Strictures on Political and Moral Subjects manifestua argitaratu zuen 1792an, askok lehen tratatu feministatzat jotzen dutena. Alabaz erditu eta 11 egunera hil zen, sukarrak jota. Eta aita William Godwin anarkista izan zuen; besteak beste, ezkontzaren eta jabetzaren aurkako ideiak zabaldu zituen. XVIII. mende hartarako pentsamendu aurrerakoia zuten bi-biek. Shelleyren biografo zenbaitek idatzia du afektu baino ideia eta pentsamendu gehiagorekin hezia izan zela. Amaren hilobira joan ohi zen irakurtzera, eta han ezkutatzen zen Percyrekin, hari eta 17 urterekin harekin ihes egin zuen arte.\nBada biografia horretan oinarrituta Shelleyren obrari beste irakurketarik egin dionik: Godwinek alaba ukatzen zuen gisara ukatzen du Frankenstein doktoreak berak sortutako izakia, haren idealekin bat ez etortzeagatik. Eta, halaber, Frankenstein doktorea bizia sortzen jartzean, Prometeo bezala, hildako ama berriz bizirik ikusteko desira irakurri du zenbaitek. Shelleyk izandako haur guztiak ere hil ziren, bat izan ezik. Eta egunerokoan idatzita utzi zuen ametsetan alaba berriz bizitzara itzultzen zitzaiola. Orduko autoreen erromantizismoan ulertua izan da balizko atzealde hori.\nEuskaraz ere bada\nEuskarara duela lau urte ekarri zuen Iñigo Errasti Arambarrik, Literatura Unibertsala bildumaren barruan. «Gizakiak biziaren sorreraren kezka eta bizitzarekiko ardura» ikusten ditu hark jatorrizko istorioaren erdigunean. «Zientziaren hastapenetan sortutako istorioa da, baina ikaragarri modernoa da. Gaur egun, manipulazio genetikoz bizitza sortzen dute, eta hori beldurgarria ere bada. Horri da azkenean: mito moderno bat da».\nHain zuzen, Shelleyk eta orduko autore erromantikoek zientziekin izan zuten harremana nabarmendu du Errastik. «Erromantikoak bai, baina zientzialariekin harreman handia zuten». Errasti: «Ez da nobela gotiko hutsa: harago dago. Bide propioa egin duen obra bat da, beste asko eragin dituena».\n1831ko edizioaren itzulpena egin zuen hark, ez aurrenekoarena. «Batzuek diote obra puruena lehena dela, baina Shelley berak oraindik bizi zela egokitutako lana da bestea», azaldu du. Bi edizioen artean, baina, ez dago jauzi handirik: gordin esandakoak leundu zituen berredizioan.\nZineman jarritako torlojuak\nShelleyk idatzitako orriek literaturaren esparrua garaitu zuten aspaldi. Bertsioz bertsio izandako «desitxuratzea» mito bihurtzearen «prozesuaren parte» ikusten du Errastik. «Zinematik ezagutzen duenak liburua irakurriz gero, ikusiko du hori ere badela, baina hortik aurrera hainbat gauza dituela liburuak mitoak jaso ez dituenak». Gogora ekarri du desitxuratze hori oso goiz hasi zela, liburua kaleratu eta urte gutxira. «Lehenengo antzerkietatik izakiari ahotsa kendu zitzaion, eta eleberrikoa ez da mutua. Izaki adimenduna da, irakurketa eta gogoeta oso sakonak dituena. Obran ez da buruan torlojuak dituen izaki ahotsgabe bat. Hori da mitoaren eta obraren arteko alde nabarmenena».\nZinemarako lehen moldaketa 1910ean egin zuen Andres Tungek Frankenstein-en; eta geroztik 150tik gora egin dira, munstroaren irudia eraikitzen lagundu dutenak. Haren ikonoa zinemak sortu duela bat datoz adituak.\nBeldurrezko zinemak, oro har, gizakiak sortutako munstro irrazional eta hiltzaile gisa irudikatu du Frankensteinen izakia. Halaber, badira bizitzaren gaineko ikuspegi kritiko bat landu eta gizakiak jokatzen duen rolaz galdetzen dutenak ere.\n1931ko Frankenstein nabarmendu da gehien mitoaren ikonografian. James Whalek zuzendu zuen, Universal ekoiztetxearentzat, eta Boris Karloffen interpretazioak finkatu zuen laborategian sortutako izakiaren irudia, zeinean bi torloju dituen pertsonaiak lepoan, bere jatorri antinaturalaren seinale. Kritiko askoren arabera, ordea, 1935eko Bride of Frankenstein gehiago iristen da eleberriaren mamira. Izaki bihozgabe batetik urrun, bere jatorriaren gainean galderak dituen Frankenstein konplexuago bat eraikitzen baita.\nOdola eta erraiak The Curse of Frankenstein-en (1957) agertu ziren aurrenekoz, Hammer etxearen lanean. Ebakiondo eta trasplantatutako azalarekin irudikatu zuen Terence Fisher zuzendariak munstroa, Christopher Leek gorpuztu zuena. Frankensteinen filmografia amaigabean Fisherren izenak ere badu pisua; bost pelikula egin zituen Fisherrek 1957 eta 1974 bitartean; askorentzat, pantaila handitik mitoari egin zaion ekarpen mamitsuena dena.\nNabarmentzen diren beste pelikula batzuen artean daude, besteak beste, Andy Warhol's Flesh for Frankenstein (1973) eta Kenneth Branaghen Frankenstein (1994). Era berean, eta parodiaren eta umorearen bidetik, Scooby-Doo, The Munsters, The Addams Family eta halako serie ugari oinarritu dira Shelleyren istorioan.\n1822an, senarra itota hil ostean, haren literatur lana zabaltzen eman zituen bizitzako azken urteak Mary W. Shelleyk. Ingalaterrara itzuli, eta beste bi liburu argitaratu zituen: The Last Man eleberria (1826) eta Lodore (1835) autobiografia. 53 urterekin hil zen, buruko minbiziak jota.\nGaurko egunez, kalera irten zenetik mende bi bete berritan, mitoaren ekoizpenak ez du etenik; bizi-bizirik jarraitzen du liburu dendetan eta zinema aretoetan.


Errepide eta Zoladura Lanak Dilovası | n RayHaber\n[02 / 12 / 2019] Antalya 3. Etapa Trenbide Sistema Lineako Errailak Abian\t07 Antalya\n[02 / 12 / 2019] Turkish Airlines Dreamliner belaunaldi berrien negozio klaserako\t06 Ankara\n[02 / 12 / 2019] Doako garraioa 1 Milioi Minusbaliatuentzako Bidaiariek Trenetan\t06 Ankara\n[02 / 12 / 2019] Oharrezko Trenbide Garraiorako Mahai Laranjaren eskaera hasi zen\t06 Ankara\n[02 / 12 / 2019] İmamoğlu'ndan, Çavuşoğlu'nun Ministroa Istanbul-eko Erantzun\t34 Istanbul\nHasieraTURKEYMarmara eskualdea41 KocaeliErrepidea eta espaloia Dilovası-n lan egiten du\n29 / 07 / 2019 41 Kocaeli, GENERAL, HIGHWAY, Pneumatikoen gurpileko sistemak, Marmara eskualdea, TURKEY\ndilovasının errepide eta zoladura lanek jarraitzen dute\nKocaeli Metropolitar Udalak Dilovası-rako beste proiektu garrantzitsu bat egiten ari da. 'Eynerce Junction - Yavuz Sultan Selim Street Connection Road' proiektua metropolitarra, konderriko ibilgailuen irteerarako sarrera arnasa hartu zuen. Proiektuaren esparruan, Eynerce Junction-eko bulegoa, Dilovası auzoan D-100 errepidetik parte hartzea eta bereiztea da, Yavuz Sultan Selim kalera konektatuta dago Yavuz Sultan Selim kaleraino. Lanak Metropolitaneko Eynerce elkargunean hasi ziren, Yuvuz Sultan Selim kaleko oinplanoak egiten jarraitzen zuen bitartean.\nHERRIALDEETARAKO SARRERAK ERABILTZEN DU\nEynerce Junction-ek, D-100 errepidean kokatuta, Dilovasıko hirigunetik garraiatzeko zeregin garrantzitsua du. Dilovası D-100 eskualdeko errepidea (Yavuz Sultan Selim kalea) bi norabidetan balio du. Bide jarraitutasuna ezin baita lortu, D-100en eta alboko errepidearen arteko altitudearen aldea dela eta, D-100 autopista beste bide batzuetara zeharka sar daiteke Dilovası herrira. Proiektu berriarekin arazo hau ezabatuko da eta auzoko zentroa garraiatzea antolatu eta errazago bihurtuko da.\nProiektuaren esparruan, Eynerce Junction-en egiten ari da 270 metro luzeko hormigoi armatu berria. Indusketak indusketak egiteko oinarria jarraitzen dute. Yavuz Sultan Street espaloi (freskatzea) argiztapen apaingarrien fabrikazioa kalean egongo da eta itxura modernoa sortuko da. Zoladura lanak egin ondoren, parquet ekoizten hasiko da.\nKONBINATUAREN BIDEAREN ETA BIDEAK\nProiektuaren esparruan, dagoen Eynerce Junction, honako biribilgune eta konexio errepideak instalazio garrantzitsuak eskainiko ditu. Dilvitx auzoko erdigunetik sarbidea Izmit-era helduko da. Kale berria eraikitzeko, garraioa erlaxatu egingo da eta eskualdeko aurpegia aldatuko da.\nDilovası West Junction lanak jarraitzen du\nMercenario Gebze, Darıca, Dilovası eta Çayırova…\nZaharberritze lanak Söke Tren geltokian\nEskişehir-en tranbiaren lerro berriak funtzionatzen du ...\nDilovası West Junction-en\nDilovası West Junction ibaian\nDilovaseko Kamioi Parkea, bere Ibilbide Zaharrera\nSilifke Mut Yolu Lurrak, Arte Eraikinak,…\nMuğla Metropoli Ospitalerako Bide Alternatiboa ...\nAnkararen Bide Berria eta Elkargunea Gas Osoak Lan egiten du ...\nSincan OSB-Yenikent arteko errepide luzapena ...\nKontratazio oharra: Yenikapı-Atatürk aireportuko metroaren linearen geltokiak gaitasuna handitzea eraikuntza lanak\n3 @ 10 barrutia: 00 - 11: 00\nLizitazioaren iragarpena: TCDD Vangölü Ferry Zuzendaritza Itsas Barrera eta Danborren Kontratazioa\nGaur Historia: 3 Abenduaren 1918 britainiarrak, alemanak\nLizitazio oharra: Ulukışla Boğazköprü Line Km: gainditzea 61 + 500.\n3 @ 10 barrutia: 30 - 11: 30\nLizitazio Iragarkia: Halkalı Lokomozioen Mantentze Tailerraren eremuan Lizentzia Plaka Unitatea berritzea\n3 @ 14 barrutia: 00 - 15: 00\nKanpoko txapelketa amaitzen da\n100. Off-Road Racing hasi zen


Cabisaren jabeak ustelkeria kasuetan nahastuta daudela salatu dute Kukutzako kideek | Branka\n« Emakumeon Mundu Martxa denuncia la “inoperancia” de las instituciones ante la violencia contra las mujeres\nArkaitz Otazua eta Iñaki Fernandez gogoratu dituzte Alde Zaharrean »\nCabisaren jabeak ustelkeria kasuetan nahastuta daudela salatu dute Kukutzako kideek\nKukutza Gaztetxeko kideek prentsaurrekoa eman dute gaur eraikinaren jabe den Cabisa S.A. eraikuntza enpresa ustez Castro-Urdialesen (Kantabria) egindako hirigintza-ustelkeria kasuetan nahastuta dagoela jakinarazteko. Halaber, gaztetxea husteko agindua “berehala” gelditzeko exijitu diote Udalari.\nDozena bat hedabideetako kazetariren aurrean eta Bilboko Auzo Elkarteen Federazioko presidenteordeak lagunduta egindako agerraldian azaldu dutenez, egunotan epaiketa egiten ari dira Kukutza III dagoen eraikinaren jabeen, Castro-Urdialeseko (Kantabria) alkate ohi biren eta 20 udal teknikariren aurka, ustez hirigintza-ustelkeriari lotutako hainbat delitutan nahastuta egotea leporatuta.\nHorrez gain, Iñaki Azkuna alkateari gezurrak esateari uzteko eskatu diote, izan ere, esan dutenez, Bizkaiko Foru Aldundiak egindako txosten baten arabera gaztetxea dagoen lurzoruak “ez du 6 milioi euro balio, 2 baizik”. Ildo beretik, “egoerak bere onera egin dezan beharrezkoak diren neurriak hartzera, hau da, lurzorua birkalifikatzera”, deitu du Udala.\nLakuako Gobernuari ere deia luzatu diote eta “bere esku dauden neurri politikoak hartzeko” eskatu diote, “Kukutza IIIren hustea sarraski poliziala izan ez dadin”.\nBien bitartean, gaztetxea modu parte-hartzaile, aktibo eta eraikitzailean defendatzen jarraituko dutela azpimarratu dute. Horretarako, aste honetarako prest zuten agenda kulturala zabaldu egion dute. Estrategia horretan kokatu dute, esaterako, gaur Zea Maysek (20:00) emango duen kontzertua eta datozen egunotan Pirritx eta Porrotx pailazoek eta Anje Duhaldek egingo dituzten ikuskizunak.\nCabisako jabeak, ustelkeria kasuengatik epaituak\nCabisaren auzira itzulita Kukutzako kideek jakitera eman dutenez, epaileak autoan argi uzten du epaituak izaten ari diren pertsonak dokumentazio publikoa manipulatu zutela Castro-Urdialesen 150 etxebizitza eta supermerkatu bat eraikitzeko. Epaileak Eraikuntza lanak bertan behera gelditzeko agindu zuen.\nKukutzatik ohartarazi dute Castrum Varduliex, aipatu delituen ustezko egileetako bat, eta Cabisa S.A. enpresetako jabeak berberak direla, eta konpainia biak Barakaldoko egoitza berean daudela erregistratuta.\nKukutza III-k plazaratutako informazioa:\nNor dago Cabisaren atzetik?\nKukutza gaztetxetik Cabisa S.A., gaztetxea bota nahi duen enpresaren inguruko zenbait informazio helarazi nahi diogu jendarte osoari.\nInterneten errez aurki daiteken moduan Cabisaren helbide soziala Nafarroa kalea 2, 1.pisuaPasa den astean,2011eko irailak 3, Kantabriako prentsak Castrum Varduliexi emandako baimenetan ustezko prebarikazioagatik 20 zinegotzi eta bi alkateren aurkako epaiketaren hasieraren berri eman zuen . Epaiketa hau Castroko kontuhartzaile ohiak 2010eko Otsailean jarritako salaketari esker gertatu da, herri akusazio moduan aurkeztu eta Castrum Varduliexen jabeen kontra, Cabisako jabeak ere badirenak, 6 urteko kartzela zigorra eskatu zelarik.\n48901 Barakaldo da. Era berean, hau Castrum Varduliex S.L.ren helbidea ere bada. Modu publikoan lor daitezken datuei erreparatuz bi enpresa hauen jabeak, berberak dira. Gainera pertsona hauek epaitegietan ere ezagunak badira. 2009 an Castrum Varduliexek Castron 150 etxebizitza eta supermerkatu bat eraiki zuten. Gertatutako ustezko irregulartasunen ondorioz Kantabriako Lurralde Entzutegiak lan hauek geldiarazi zituen, lurren egoera juridikoan manipulazioak Egon zitezkeen ustean, El Diario Montañesek Abuztuaren 4an informatzen duen moduan.\nNahiz eta 2010eko Abuztuan Kantabriako entzutegiak aipatutako enpresen jabeek aurkeztutako helegiteak onartu eta iruzurra eta lurralde antolamenduren kontrako delituengatik aske geratu, eta nahiz eta pasa den astean hasitako epaiketan inputatu giza ez joan, epaileak Cabisako jabeek Castro eraiki nahi dituzten etxebizitzen eraiketa eragozten dituzten behin.behineko neurriak mantentzea erabaki duen.\nKantabriako prentsak informatzen duen moduan, pasa den Ostiralean argitaratutako autoan aipatutako neurri Hauek babesten ditu epaileak, bere iritziz argi dago ekimenaren bultzatzaileek proiektuan eskua sartu zutela legez kanpokoa zena legezkoa bezala aurkezteko helburuarekin. Esku-sartze honek ekipamenduetarako eremuaren murrizketa ekarri eta 2,190.000 miloi euroko kaltea eragin dio udal ondareari PGOU delakoaren “iruzurrezko eraldatzearen” ondorioz.\nBeraz, zalantzarik ez dago Etxebizitza horien sustapena kudeatu duen CABISA enpresaren inguruan ustezko irregulartasunak eman direla,eta irregulartasun hauek, Castroko bi alkate ohi, 20 Zinegotzi eta udal teknikariak salatuen aulkira eraman dituela.\nHau da Kukutza eraitsi nahi duen jendea, hauek dira haien negozioak eta hauek haien ekintzen ondorioak.\nOrain arte, Kukutzatik kritikatu izan dugu, interes pribatuak balio publikoaren gainetik jarri izana.\nBilboko Hiritarrek jakin beharko lukete Bilboko udalak ustelkeria sare batean dagoen enpresa bati lizentzia eman diola.\nDenboran aurrerago, Kukutzan berdina gertatu zela jakingo dugu? Ezin dugu hau onartu!\nHorrexegatik guztiagatik, Bilboko Udaleko Hirigintza Departamentuari eta Arduradun Politikoei erregutzen diegu, bere egunean egin zuten bezala, era urgente eta ezohiko batez, Kukutza dagoen Lurzorua birkalifikatu dezatela,eta ekipamenduetako lurzoru bilakatu dadila.\n[11-08-12] Bizkaiko emakume taldeek babes osoa eskaini diote Kukutzari\nHiritarrak-n argitaratua | Laburpen hitzak Cabisa, Kukutza Gaztetxea, ustelkeria | 5 iruzkin\non 2011/09/14 at 13:21 | Erantzun Hainbat pertsona Udaletxean sartu dira Kukutzaren “berehalako” kanporatzea salatzeko « Branka\n[…] Erantzunak « Cabisa ustelkeria kasuetan nahastuta dagoela salatu dute Kukutzako kideek […]\n[…] [11-09-14] Cabisaren jabeak ustelkeria kasuetan nahastuta daudela salatu dute Kukutzako kideek […]\non 2011/09/21 at 13:53 | Erantzun Ertzaintzak Kukutza hustu, sarrerak itxi eta bortizki oldartu da protesta egitera joandakoen aurka « Branka\n[…] [2011/09/14] Cabisaren jabeak ustelkeria kasuetan nahastuta daudela salatu dute Kukutzako kideek […]\non 2011/09/21 at 19:47 | Erantzun Milaka herritarrek Kukutza ez botatzeko eskatu diote Udalari Errekaldeko kaleetan « Branka